Vlada RS je donela odluku o prodaju “Kluba Vojske “ u Knjaževcu, ulica Kaplarova broj 1, koji čine objekti ukupne površine 438,11 m² sa pravom korišćenja zemljišta pod objektima i zemljišta za redovnu upotrebu objekta koje čine kat. parcele broj 140 površine 18 ari i 98 m² i broj 141 površine 17 ari i 43 m².\nVojni kompleks po ukupnoj početnoj kupoprodajnoj ceni u iznosu od 102.657,85 evra, u dinarskoj protivvrednosti po sprovedenom postupku javnog nadmetanja,onosno postupku prikupljanja pismenih ponuda biće dat najpovoljnijem ponuđaču.\nKupoprodajna cena nepokretnosti postignuta javnim nadmetanjem, odnosno prikupljenim pismenim ponudama uplatiće se u dinarskoj protivvrednosti na račun budžeta Republike Srbije, a sredstvima će raspolagati Ministarstvo odbrane, namenski, za podsticanje i podršku reforme i funkcionisanja sistema odbrane Srbije i za poboljšanje materijalnog položaja Vojske Srbije. Postupak javnog nadmetanja, odnosno postupak prikupljanja pismenih ponuda, kao i izbor najpovoljnijeg ponuđača sa kojim će se zaključiti ugovor o kupoprodaji sprovešće Republička direkcija za imovinu Republike Srbije. Odluku možete pogledati ovde.


Srednjoškolci iz Zrenjanina sa radošću pevali na horskom Festivalu • ZRENJANIN DANAS\nSrednjoškolci iz Zrenjanina sa radošću pevali na horskom Festivalu\nBy Redakcija on 02/11/2021\nU petak i subotu, 29. i 30. oktobra u Novom Sadu održan je 4. Omladinski horski festival na kojem su učestvovali članovi Omladinskog mešovitog hora muzičke škole “JosifMarinković” Zrenjanin. Mladi zrenjaninski pevači sa svojom dirigentkinjom Zoricom Kozlovački predstavljaju naš grad na ovom Festivalu na kojem je učestvovalo 90 pevača iz 13 škola i 8 gradova Srbije od osnivanja, sada već četvrti put. Festival je organizovala Srpska horska asocijacija i njegov cilj je promocija horskog pevanja među mladima bez obzira na njihovo muzičko i pevačko predznanje I iskustvo.\n“Nijedna čovekova aktivnost ne može da ujedi ni toliko različitih ljudi da zajedničkim delovanjem stvore sklad od nesklada, kao što to može horsko pevanje. Iako za to još uvek nema potvrđenih rezultata naučnih istraživanja, čini mi se da upravo horsko pevanje može da nadoknadi ono što je u društvu već izgubljeno.” izjavila je predsednica asocijacije Tamara Adamov Petijević.\nDirigentkinja zrenjaninskog hora naglasila je: “Ovaj Festival ima jedinstvenu koncepciju koja se naziva “Open Singing” gde svi učesnici na probama i završnom koncertu pevaju zajedno, često I sa publikom, udruženi u jednoj emociji i energiji. Ovo je bilo dragoceno iskustvo za pevače našeg hora. Družili su se sa svojim vršnjacima iz Novog Sada, Sremske Mitrovice, Beograda, Subotice, Aleksinca, Požarevca i Кragujevca, zajedno stvarali muziku i uživali u zaista magičnoj moći zajedničkog pevanja u akustičnom ambijentu novosadske Sinagoge. Izvedena su dela različitih muzičkih žanrova: Kanoni, klasične kompozicije, afričke pesme I kompozicije zasnovane na narodnoj tradiciji. Obeležili smo i 230. godišnjicu od smrti kompozitora W.A Mocarta izvođenjem njegovog kanona “V’amo di core”\nOsim što su učestvovali na Festivalu mladi pevači su bili gosti Srpskog narodnog pozorišta na generalnoj probi baleta “Ohridska legenda” I imali su priliku da posete novoizgrađenu modern muzičku školu “Isidor Bajić” u Novom Sadu.


NUNS :: Vesti :: TIJANIĆEVE „BEBE“ NA NARODNOJ SISI!\nTek što je Aleksandar Tijanić, generalni direktor RTS-a, najavio da će od jeseni svi građani Srbije plaćati mesečnu pretplatu od 300 dinara za budući javni servis, Kurir je došao do informacija o astronomskim zaradama koje navodno ostvaruju neki njegovi radnici. I to isključivo oni koje je gospodin Tijanić prošle godine „preveo“ sa privatnih televizija!\nNaime, „Tijanićeve bebe“ (Nenad Lj. Stefanović, Nataša Miljković, Nataša Lekić, Branka Nevistić, Maja Uzelac, Srđan Predojević...), kako ih od „milošte“ zove „ostatak“ od oko osam hiljada zaposlenih na RTS-u, svakog meseca inkasiraju, već prema zaslugama, između sto šezdeset i dvesta hiljada dinara, saznaje Kurir iz odlično obaveštenih izvora!\nNajveću platu ima urednik informativnog programa Nenad Lj. Stefanović. Odmah iza njega je Srđan Predojević, koji je prvobitno, kao voditelj i urednik Jutarnjeg programa, zarađivao „samo“ sto pedeset hiljada dinara, dok ga Tijanić nije unapredio u v. d. urednika Beogradskog programa, i dodao mu još trideset hiljada. Branka Nevistić i Nataša Lekić, kao voditelji i urednici „Dnevnika“, zarađuju i desetostruko veće cifre od kolega koje rade isti posao, ali su imali tu nesreću da na RTS nisu došli kao „zvezde“! Pojedinci imaju i posebne pogodnosti, pa tako Maja Uzelac ima posebnog stilistu plaćenog specijalno za svoj „Kulturni nokaut“!\n- Atmosfera u RTS-u je gora nego ikada. Dok šačica Tijanićevih miljenika zarađuje bogovske plate, ostali novinari, voditelji i urednici, bez obzira na gledanost, značaj ili broj emisija, pa i visoku školsku spremu, zarađuju manje od 18.000 dinara mesečno, dok retki srećnici doguraju do 24.000. Oni sa srednjom stručnom spremom imaju samo 12.000 - kaže naš sagovornik iz državne televizije.\nU izjavi za jedan beogradski dnevni list, potpredsednik Nezavisnog sindikata RTS-a Vojkan Damjanović potvrdio je ove informacije, rekavši da generalni direktor tolike cifre, doduše, ne isplaćuje kao osnovne plate, već koristeći jednu odredbu Zakona o radu, kao „stimulaciju zbog zalaganja na poslu“. Tijanić je ovu priču demantovao izjavom da najveću platu u RTS - u ima on sam (44.000), a za Kurir je rekao sledeće:\n- Sve plate se nalaze u kompjuteru, i lako je proveriti kolike su. Te priče protura prethodna garnitura, koja je svojim miljenicima delila devizne plate u posebnim kovertama uz rečenicu: „Ovo vam šalje Beba iz srpske vlade“. O tome sam pokrenuo istragu o čijim rezultatima će javnost biti obaveštena. A što se tiče pridošlica, oni su pristali na manju zaradu jer vole da rade sa Tijanićem na najboljoj TV! Kada RTS uskoro postane javni servis, 150 - 200 najboljih novinara, urednika, montažera, reditelja itd, među kojima će, uzgred budi rečeno, „starosedeoci“ biti u većini, potpisaće ugovore na određeni rok za mnogo bolje plate.\nKako bilo da bilo, narod se, u vezi sa pomenutim ciframa, s pravom pita: po kojim će se kriterijumima trošiti novac od najavljene pretplate? Ovaj državni „harač“ sam po sebi nije sporan, jer postoji u skoro svim državama Evrope, samo se postavlja pitanje da li od tih para finansirati dokumentarnu i obrazovnu produkciju, ili papreno plaćati kvazizvezde sumnjivog kvaliteta i još skromnijeg rejtinga?!


Konferencija "D Days" u Tesliću\n29. November, 23:53\nKonferencija "D Days" 30. septembra i 1. oktobra u Tesliću 0 Podijeli Podijeli na facebook Podijeli na twitter Podijeli na viber Pošalji na mail\nDigitalna konferencija "D Days" pod nazivom "Digitalizacija zemalja JIE - povratak u budućnost", održaće se 30. septembra i 1. oktobra u hotelu "Kardial" u Tesliću.\n"D Days" konferencija je zamišljena kao hibridna platforma (kombinacija on line i prisustvovanja učesnika "uživo") putem koje bi donosioci odluka u privatnom i javnom sektoru stekli saznanja o trenutnim trendovima, izazovima, tehnologiji i inovacijama u oblasti informaciono-komunikacijskih tehnologija.\n"Kombinacija uvodnih predavanja, studija slučaja, intervjua i panel diskusija definitivno bi trebala na inspirativan način zainteresovati sve učesnike konferencije. Novi pogledi, znanja i kontakti ostvareni na konferenciji sigurno će doprinijeti širenju uvida šta se može uraditi već danas i koje organizacije i kompanije nam mogu u tome pomoći (finansijski i tehnički)", navode organizatori.\nKonferencija će biti mesto za razmjenu znanja, a fokusiraće se na digitalnu transformaciju privrede i poljoprivrede, digtalizaciju javne uprave, e-payment, e- commerce, digitalizaciju obrazovanja, umjetna inteligencija, itd.\nKonferencija je namjenjena direktorima privatnih i javnih kompanija, rukovodiocima u javnoj upravi (ministarstva, agencije i sl.), gradonačelnicima i načenicima lokalnih zajednica, kao i načelnicima u lokalnim administracijama za sektore finansija, privrede, saobraćaja, komunalnih usluga, lokalnog ekonomskog razvoja, IT-a i dr, operativcima koji implementiraju projekte u svojim organizacijama kao što su: IT kompanije, MSP, bankama i osiguravajućim društvima, online trgovinama i dr.\nViše informacija vezanih za konferenciju možete pronaći na stranici www.digitalnakonferencija.ba


SERTIFIKACIJA ŠUMA JAVNOG PREDUZEĆA "VOJVODINAŠUME" | Vojvodinasume\nJavno preduzeće „Vojvodinašume“ Petrovaradin se u toku 2006. godine opredelilo i pristupilo procesu sertifikacije šuma kojima gazduje. Na ovaj način je iskazano čvrsto i nedvosmisleno opredeljenje Preduzeća za uvođenje i primenu međunarodnih standarda, u cilju sticanja zvanične potvrde od strane nezavisnog međunarodnog sertifikacionog tela, o sprovođenju gazdovanja šumama na ekonomski isplativ, ekološki prihvatljiv i socijalno pravedan način. Proces je pokrenut prijavom projekta „Sertifikacija održivog gazdovanja šumama prema programu FSC“ Upravi za šume, odnosno Ministarstvu poljoprivrede, šumarstva i vodoprivrede, koje je obezbedilo odgovarajuća finansijska sredstva za realizaciju projekta. Intenzivne pripreme za proces sertifikacije započele su osnivanjem Radne grupe za serifikaciju šuma JP „Vojvodinašume“, koja je dobila zadatak da sprovede neophodne pripremne aktivnosti i izvrši upoznavanje stručnjaka i ostalih zaposlenih u Preduzeću sa zahtevima FSC standarda održivog gazdovanja šumama. U postupku izbora ovlašćenog sertifikacionog tela i modela sertifikacije održivog gazdovanja šumama prema programu FSC (Forest Stewardship Council – Savet za nadzor u šumarstvu),Preduzeće je na osnovu javnog tendera dodelilo ugovor za sertifikaciju šuma po individualnom modelu kompaniji SGS Beograd d.o.o.\nU cilju uspešnog sprovođenja celokupnog postupka sertifikacije, u toku 2007. godine su sprovedene intenzivne pripreme i obuka kadrova u direkciji i delovima Preduzeća. U pripremnim aktivnostima aktivno su bili uključeni članovi poslovodstva, članovi Radne grupe, predstavnici sindikata, referenti za zaštitu na radu, kao i šumarski, ekonomski, pravni i drugi stručnjaci zaduženi za sprovođenje postupka sertifikacije. Na ovaj način su obezbeđeni neophodni preduslovi za dalji razvoj i očuvanje ugleda Preduzeća posredstvom unapređivanja metoda, načina i tehnologija gazdovanja šumama u cilju očuvanja poverenja sadašnjih i budućih korisnika proizvoda šuma, kao i brojnih drugih interesnih grupa.\nProcedura predocenjivanja održivog gazdovanja šumama je sprovedena od strane međunarodnih ocenjivača u periodu od 24. do 27. aprila 2007. godine. Prema propisanoj proceduri, sprovođenje postupka glavne ocene održivog gazdovanja šumama u Javnom preduzeću „Vojvodinašume“ obavljeno je u periodu od 05. 11. do 13. 11. 2007. godine. U toku postupka glavnog ocenjivanja održivog gazdovanja šumama, međunarodni ocenjivači su obavili i radno-konsultativne kontakte sa brojnim interesnim grupama, kao što su: nevladine i vladine organizacije, lokalne zajednice, prerađivači drveta, korisnici nedrvnih proizvoda šuma, obrazovne i naučne institucije i drugim.\nZvanična potvrda o sticanju sertifikata za održivo gazdovanje šumama po individualnom modelu, odnosno za sve šume kojima Preduzeće gazduje, dobijena je 07. 08. 2008. godine. Sticanjem FSC sertifikata o održivom gazdovanju šumama, Javno preduzeće „Vojvodinašume“ je u mogućnosti da ponudi puni asortiman šumskih drvnih i nedrvnih proizvoda iz sertifikovanih šuma, uz istovremeno obezbeđivanje brojnih opštekorisnih funkcija šuma. Potpuni efekti započetog procesa sertifikacije šuma mogu se ostvariti samo pod uslovom da industrija za preradu drveta pristupi procesu sertifikacije tehnološkog procesa prerade drveta u okviru sertifikacije lanca nadzora (CoC – Chain of Custody), čime bi se stvorili uslovi za nesmetan pristup međunarodnom tržištu. Ovo je u skladu sa strateškim opredeljenjem Autonomne pokrajine Vojvodine za uvođenje standarda kvaliteta za proizvode i usluge.


Bolna i svetla tačka naše istorije - Užicka Republika Press\nParastosom i polaganjem venaca na Kadinjači je obeležena 77. godišnjica bitke u Drugom svetskom ratu u kojoj je izginulo Radnički bataljon predvođen Dušanom Jerkovićem, Andrijom Đurovićem i ostalim borcima koji su od daleko nadmoćnijeg neprijatelja branili slobodu. Ova bitka označava i kraj Užičke republike prve slobodne partizanske teritorije u tada porobljenoj Evropi, koja je trajala od 24. septembra do 29. novembra 1941. godine.\n“Po šumama i gorama, naše zemlje ponosne…”, “Ide Tito preko Romanije, preko Romanije”, „Pao je četrnaesti kilometar, ali nikada neće Kadinjača“, i druge partizanske pesme čule su se kao svedočenje i podsećanje na period Drugog svetskog rata.\nNa današnji dan legendarni Radnički bataljon predvođen Dušanom Jerkovićem, Andrijom Đurovićem i borcima koji su bili branioci otadžbine vojnički neškolovan, ali srcem naoružan zaustavio je fašističke snage i omogućio nesmetano povlačenje partizanskih jedinica, građana i Vrhovnog štaba. Pekari, oružari, tekstilci i metalci pre 77. godina prihvatili su neravnopravnu borbu i kao jedan stali na branik otadžbine braneći slobodu u kojoj mi danas živimo i uživamo, poručio je potpredsednik SUBNOR-a Željko Zirojević.\nBorci Radničkog bataljona ovde su se suprotstavili pošasti fašizma verujući da je život vredan samo ako ga čovek živi u slobodi, rekao je Branislav Mitrović, predsednik užičke skupštine, dodajući da je Kadinjača bolna i svetla tačka naše istorije.\nHerojstvo boraca Radničkog bataljona i danas je najsvetliji primer borbe za slobodu, ocenio je Nenad Nerić, državni sekretar Ministarstva za rad i boračka pitanja.\n„I danas kada se ratovi ne vode samo oružjem i kada neprijatelje ne prepoznajemo samo po uniformi,potrebni su nam novi heroji.Sloboda je najvrednija reč u našem jeziku jeziku i zato je sloboda ono što moramo ostaviti našim potomcima“, poručio je Nerić okupljenima na Kadinjači među kojima je više nego ikada bilo mladih.\nPored delegacije republičkog odbora SUBNOR-a vence na spomenik stradalima na Kadinjači položile su delegacije Vlade Srbije, Vojske Srbije, Grada Užica, opštine Sevojno, boračke organizacije iz Zlatiborskog okruga, Valjeva, Stare Pazove, kao i Sekcija Prve proleterske brigade iz Barajeva, udruženja veterana ratova devedestih i potomaka ratnika.\nTekst „Blagoslov slobode“ Milovana Vitezovića govorili su glumci Narodnog pozorišta u Užicu, a poemu „Kadinjača“ Slavka Vukosavljevića govorila je glumica Ivana Žigon. U program koji je organizovao Vladin Odbor za negovanje tradicije oslobodilačkih ratova, Narodni muzej Užice i Grad Užice učestvovao je i hor „Braće Baruh“ iz Beograda.


Budi vodič | Nacionalna asocijacija turističkih vodiča Srbije\nYou are here: Home » Budi vodič\nKAKO POSTATI TURISTIČKI VODIČ U SRBIJI\nDa bi se u Srbiji neko bavio poslom turističkog vodiča mora da poseduje licencu Ministarstva ekonomije i regionalnog razvoja Republike Srbije.\nJednom godišnje, Ministarstvo ekonomije i regionalnog razvoja raspisuje konkurs za polaganje stručnog ispita za turističkog vodiča. Do sada polaganje se vršilo na osnovu Pravilnika iz 2005. godine, a od 2011. godine organizovano je po novom pravilniku usvojenom sredinom 2010. godine. Po novom zakonu o turizmu, da biste uopšte mogli da se prijavite na konkurs morate da ispunjavate sledeće uslove: da imate državljanstvo Republike Srbije, da znate srpski jezik, da imate prebivalište na teritoriji R Sbije, da imate srednje obrazovanje u četvorogodišnjem trajanju, i da poznajete jedan strani jezik. Pored svega toga, kandidat treba da dostavi i dokaz izdat od nadležnog organa za profesionalnu orijentaciju da ispunjava uslove za obavljanje delatnosti turističkog vodiča. Ako ispunjavate sve pomenute uslove možete da pristupite polaganju teorijskog i praktičnog dela ispita. Teorijski deo ispita se sastoji iz sledećih predmeta: Osnovi turizma, Turistički resursi, Agencijsko i hotelijersko poslovanje, Turistička politika i propisi u turizmu, Nacionalna istorija i Strani jezik. Tek ako položite sve navedene predmete imate prava da pristupite polaganju praktičnog dela ispita, koji obuhvata vođenje turističke grupe pravcem-itinererom koji utvrdi komisija, a najčešće je to „Manastirska tura po Srbiji“. Kada i to uspešno završite stičete licencu turističkog vodiča R Srbije, a sa njom i pravo da se legalno bavite poslom vođenja turističkih grupa u, i po Srbiji.\nKao što ste iz svega navedenog mogli da primetite trenutno u našoj zemlji ne postoji nikakva obavezna obuka budućih turističkih vodiča, kako teorijska tako ni praktična. To predstavlja veliki problem i kaskanje u odnosu na zemlje Evropske Unije koje su u januaru 2008. godine usvojile standarde edukacije turističkih vodiča sa minimumom od 600 sati obuke, od čega 40% ili 240 sati mora da bude praktična obuka! Praktična obuka podrazumeva sticanje tehnika i veština vođenja grupe, tehnika prezentacije, tehnika komunikacije sa grupom, upravljanje turističkom grupom, kao i vođenje osoba sa posebnim potrebama. Takođe, praktična obuka treba da obuhvati demonstracione ture, kao i ture na kojima će polaznici vežbati i sticati praktična znanja vezana za vođenje u autobusu, na otvorenom ili u zatvorenom prostoru.\nNacionalna asocijacija turističkih vodiča Srbije, je kao jedan od ciljeva postavila permanentno unapređenje kvaliteta rada svojih članova. Iz tog razloga, biće organizovane obuke, u saradnji sa Centrom za obuku turističkih vodiča Profesionalac, a po metodologiji Svetskog udruženja turističkih vodiča (WFTGA).


► Turska privela sedmoro u istrazi o bekstvu Karlosa Gona\nFoto: Beta/AP/Yuki Sato/Kyodo News\nDržavna agencija Anadolija javlja da je tih sedmoro osoba osumnjičeno da su pomogle Gonu. Televizija NTV je javila da je istragu pokrenulo tursko ministarstvo unutrašnjih poslova a novinska agencija DHA navodi da su privedena četiri pilota, direktor kargo kompanije i dva aerodromska službenika.\nNejasno je kako je Gon, koji je bio u kućnom pritvoru i čekao suđenje za optužbe za finansijske malverzacije i iznevereno poverenje, uspeo da izbegne nadzor pod kojim je bio u Japanu i pojavi se u Libanu.\nRanije su japanski mediji javili da nije bilo zvaničnih podataka o Gonovom izlasku iz zemlje ali da je jedan privatni avion poleteo sa regionalnog aerodroma za Tursku.\nLibanske vlasti su saopštile da je on ušao u zemlju legalno i da nije bilo razloga da se preduzme bilo šta protiv njega.\nGon, koji ima francusko, libansko i brazilsko državljanstvo uoči Nove godine pobegao je u Liban, a njegovi japanski advokati su rekli da nisu znali ništa o njegovom bekstvu i da su kod njih bili svi njegovi pasoši.\nU utorak je Gon potvrdio da se nalazi u Libanu i u saopštenju rekao da je japanski pravni sistem nepravedan i da želi da izbegne "politički progon".\nJapanska javna televizija HNK TV je javila danas, bez navođenja izvora, da je Gon imao dva francuska pasoša.\nSumnja se da je za bekstvo Gon iznajmio privatni avion koji je poleteo sa zapadnog japanskog aerodroma Kansai. Avion tog tipa je poleteo 29. decembra uveče sa tog aerodroma u pravcu Istanbula, javili su japanski mediji. Gon je prema uslovima kućnog pritvora imao prava da se kreće unutar Japana.\nPrema turskom listu Hurijet, sumnja se da je Gon sleteo na aerodrom Ataturk, koji je sada zatvoren za komercijalne letove ali ga još koriste privatni avioni, i da je odatle ubrzo posle sletanja poleteo za Liban drugim privatnim avionom.\nJapanski tužioci danas su pretresli Gonov tokijski stan. Japanski mediji prikazali su kako istražitelji ulaze u njegov dom, koji je bio Gonovo treće boravište u Tokiju od kada je prvi put uhapšen pre godinu dana. Vlasti su do sada pretresli sve te stanove.\nkarlos gon /


Koje uslove morate da ispunite ukoliko ste zainteresovani da budete hranitelj starijim osobama? - Televizija Leskovac\nHraniteljstvo za odrasle je veoma tražena usluga, a očekuje se da interesovanje bude još veće, s obzirom na to da je na listi čekanja u ustanovama za smeštaj starijih lica preko 40 osoba.\n„Državna i privatne ustanove u Leskovcu nemaju dovoljno mesta, jer je u prošloj godini znatno povećan broj zahteva za smeštaj.Ovo su glavni razlozi zbog čega je Centar za socijalni rad počeo sa realizacijim programa „Hraniteljstvo za odrasle“ u ovoj godini – potvrdio je gostujući u Jutarnjem programu naše televizije Predrag Momčilović, direktor ove ustanove.\nZakonom o socijalnoj zaštiti regulisan je i porodični smeštaj starijih lica, a ne samo dece i mladih. Sve porodice u kojima je jedna osoba zaposlena, koje imaju dovoljno stambenog prostora i umeju da prepoznaju potrebe starijih ljudi, mogu da se jave u Centar za socijalni rad, gde će završiti obuku i dobiti sertifikat.\nOd strane Ministarstva za rad, zapošljavanje, boračka i socijalna pitanja, korisnici ove usluge finansiraju se sa 20 hiljada dinara, dok je za hranitelja nadoknada 10 hiljada sa plaćenim porezima i doprinosima u slučaju da nije zaposlen.\nTags: Centar za socijalni rad, hraniteljstvo za starije


Uspešno smo realizovali projekat "Sport - da / rasizam - ne" - Fakultet za sport\nUspešno smo realizovali projekat „Sport – da / rasizam – ne“\nHome/Servis/Vesti/Uspešno smo realizovali projekat „Sport – da / rasizam – ne“\nFakultet za sport Univeryiteta „Union – Nikola Tesla“ je uspešno realizovao projekat „SPORT – DA / RASIZAM – NE“ koji je sufinansiran od strane Gradskog sekretarijata za sport i omladinu Grada Beograda. Projekat je realizovan u okviru Konkursa za sufinansiranje posebnih programa u oblasti sporta u 2018. godini i trajao je ukupno dva meseca (od 1.6. do 1.8.2018. godine).\nPrvi deo Projekta je realizovan kroz sprovođenje osnovne obuke nordijskog hodanja (Nordic Walking-a) za 50 dece osnovnoškolskog uzrasta romske nacionalnosti. Ovaj deo Programa je trajao ukupno četiri nedelje i bilo je realizovano ukupno 12 treninga (tri treninga nedeljno).\nDrugi deo projekta se sastojao od niza predavanja na temu „Sprečavanja negativnih pojava u sportu – rasizam“ i bio je realizovan kao interaktivno – edukativna radionica. Realizovano je ukupno šest dana predavanja tokom tri vikenda. Svakog dana predavanja su bila realizovana od strane četiri predavača, u vremenu od 10 do 14 časova.\nKrajnji korisnici su bili 50 dece osnovnoškolskog uzrasta romske nacionalnosti (od 10 do 14 godina), kao i 106 osoba koje su bile aktivni učesnici predavanja o sprečavanju rasizma.


Izvor: JUGpress.com, 08.Jun.2020, 23:33\n„Najveća stopa nezaposlenosti, a najniža prosečna plata jesu ono što Vranje čini slepim crevom Srbije iz kojeg svi beže“, istakla je danas Dejana Stošić, predstavnica Pokreta „1 od 5 miliona“ koji je svoju predizbornu kampanju za republičke izbore otpočeo u Vranju.\nStošićeva je podvukla da se mora sprovesti suštinska decentralizacija, jer „Srbija nije samo Beograd“, a da, ukoliko >> Pročitaj celu vest na sajtu JUGpress.com << se ne sprovedu hitne i konkretne mere, Vranje će, kao i mnoga druga mesta širom Srbije, postati grad duhova.\n„Vranjanci koji su imali sreće da nađu posao, imaju minimalna primanja i stalno se presabiraju da li će ovog meseca platiti struju ili vodu i koje dete će moći da obrazuju. Fabrike i firme zatvaraju se preko noći dok ostavljaju hiljade porodica na cedilu. Radnici nekadašnjeg giganta „Koštane“ 17 godina ne mogu da naplate svoju platu koja za sve te godine iznosi koliko i mesečna primanja poslanika vladajuće stranke Slaviše Bulatovića koji za četiri godine nije zucnuo ni reč u Skupštini. Istog onog koji je oteo zemljište osnovne škole „Predrag Deviđić“ u Vranjskoj Banji i onog čija žena ide na letovanje o trošku Zdravstvenog centra Vranje koje posluje u minusu“, navela je ona.\nOna je dodala da „1 od 5 miliona“ ima konkretan plan kako da prvu godinu fakulteta učini besplatnom za sve, jer obrazovanje mora biti dostupno svima.\n„Osmislili smo i Partner projekat“, po kojem student koji želi može da sklopi ugovor sa državom. Država se obavezuje da mu plaća troškove svih godina studija, ali i smeštaj, ishranu, knjige, a mlad čovek je dužan da po diplomiranju vrati „dug“ Srbiji tako što će ostati u njoj najmanje 4 godine i raditi u državnoj upravi ili preduzeću, što je država dužna da mu obezbedi. Tako ćemo konačno i radna mesta očistiti od partijskih knjižica, a popuniti ih znanjem“, poručila je Dejana Stošić.\n“1 od 5 miliona“ kampanju počeo u Vranju: Srbija nije samo Beograd\nIzvor: JužneVesti.com, 09.Jun.2020, 09:14\nNajveća stopa nezaposlenosti, a najniža prosečna plata jesu ono što Vranje čini slepim crevom Srbije iz kojeg svi beže, istakla je Dejana Stošić iz Pokreta “1 od 5 miliona“ koji je svoju predizbornu kampanju za republičke izbore otpočeo juče u Vranju.


Beograđani zarađuju 17.000 više od Nišlija\nPočetak/Ekonomija/Beograđani zarađuju 17.000 više od Nišlija\nProsečna neto plata zaposlenih u Nišu iznosila je u avgustu 41.717 dinara, što je za 5.503 dinara manje od republičkog proseka i za 17.411 manje od proseka grada Beograda, pokazuju najnoviji podaci Republičkog zavoda za statistiku, a prenosi Beta.\nPrema zvaničnoj statistici prosečna neto zarada na nivou Republike Srbije bila je 47.220 dinara, a prosečna plata zaposlenih u Beogradu 59.128 dinara.\nZarade Nišlija manje su i od zarada zaposlenih u Novom Sadu i to za 11.689 dinara, ali i od plata zaposlenih u Kragujevcu za 3.837 dinara.\nZvanični statistički podaci govore da su sa prosečnom zaradom od 83.293 dinara zaposleni u beogradskoj opštini Surčin bili najplaćeniji u Srbiji, dok su najmanja primanja zabeležena u Babušnici, 24.060 dinara.\nOd većih gradova na jugu Srbije najvećom zaradom u avgustu može se pohvaliti Pirot, pošto su zaposleni primili u proseku 52.718 dinara.\nU većini ostalih mesta na jugu Srbije zarade se kreću u rasponu od 30.000 do 40.000 dinara.\nProsečna neto zarada bez poreza i doprinosa u Srbiji isplaćena u avgustu nominalno je manja za 1,8 odsto nego u julu, a realno je manja za dva odsto, prenosi Beta.\nBeograd Niš Novi Sad prosečne zarade statistka


Predavanje: organska proizvodnja krompira, crvenog i bijelog luka – Omladinska organizacija "Centar" Mrkonjić Grad\nPredavanje: organska proizvodnja krompira, crvenog i bijelog luka\nby Boban Đurić · 23 Januara, 2018\nU utorak, 23. januara je u Mrkonjić Grad, sa početkom u 16 sati, istaknuta prof. dr Vida Todorović održala svoje drugo predavanje u sklopu projekta socijalnog preduzetništva, kojeg realizuju udruženje “Uzdravlje” i Omladinska organizacija “Centar” M. Grad, ovog puta na temu: Organski uzgoj bijelog luka, krompira i mrkve.\nUčesnici su tokom predavanja saznali koji su izazovi u proizvodnji, kako ih prevazići i biti uspješan.\nOtvorena su pitanja na temu isplativosti i mogućnostima plasmana proizvoda i zaključak je da uzgoj ogranskog povrća može biti UNOSAN POSAO i na manjoj površini, ako se pristupi odgovorno proizvodnji i ako to bude na period od nekoliko godina.\nPredavačica prof. dr Vida Todorović učestvovovala je na većem broju domaćih projekata iz oblasti povrtlarstva.\nRadi kao profesor na poljoprivrednom fakultetu u Banjoj Luci.\nPrilog na BN televiziji: https://www.youtube.com/watch?feature=youtu.be&v=L9tYpJNPhiQ&app=desktop\nPredavanje su omogućili Asocijacija XY, koja realizuje projekat “Mentalno zdravlje u Bosni i Hercegovini i GOPA, koja realizuje projekat “YEP” – zapošljavanje mladih.\nSljedeći članak Fotografije: Predavanja o organskoj proizvodnji voća i povrća\nPrethodni članak Video: organska proizvodnja krompira, crvenog i bijelog luka\nRadio vinjeta o rijetkim bolestima, šesta epizoda\nRadio vinjeta o rijetkim bolestima, sedma epizoda


Četiri osnovne škole dobile saobraćajni poligon - CITY SMART | Vesti bez ulepšavanja\nČetiri osnovne škole dobile saobraćajni poligon\nČetiri osnove škole iz Niša i okoline: OŠ "Ratko Vukićević", OŠ "Radoje Domanović", OŠ "Desanska Maksimović" iz Čokota i OŠ "Milan Rakić" iz Medoševca dobilo je saobraćajne poligone za obuku najmlađih učesnika u saobraćaju. Novac za poligone obezbeđen je od naplate saobraćajnih kazni.\n“Rukovodili smo se time da budu zastupljene škole u centralnom gradskom jezgru i u prigradskim naseljima, kako bi deci pružli mogućnost da uče uz pomoć didaktičkih sredstava”, kazala je Marija Ranđelović, većnica resorno zadužena za obrazovanje.\nPrema njenim rečima ove nedelje se obeležava Svetski dan deteta – 20. novembar te je u ovoj nedelji organizovan niz aktivnosti u oblasti saobraćajne kulture i bezbednosti u saobraćaju jer su deca učesnici u saobraćaju.\nOsnovci kažu da će im poligom koristiti jer će uz pomoć njega naučiti kako pravila ponašanja u saobraćaju, posebno odgovornost pešaka. Kako su nam kazali škola od ove godine ima i novi predmet “Deca u saobraćaju”, te je ovo način da teorijsko znanje primene u praksi.\n“Mi smo od septembra uveli novi predmet Deca u saobraćaju. Reč je o slobodnoj nastavnoj aktivnosti koju je škola sama uvela, a koju pohađaju mahom učenici petog razreda odnovne škole”, kazala je direktorka škole Divna Stevanović i dodala da vlada veliko interesovanje učenika za ovaj predmet.\nPodsetimo OŠ “Njegoš” u gradskoj opštini Pantelej takođe ima poligon koji je izgrađn pre više godina.\nKada je reč o bezbednosti u saobraćaju u Nišu se svako malo desi po neka nesreća u kojoj stradaju pešaci. Čelnici grada već duže vreme najavljuju postavljanje sigurnoshih kamera i zaštitnih ograda na spornim bulevarima, ali je sve ostalo samo na tome.\nPrema rečima Vladislave Ivković, pomoćnice gradonačelnice za komunalne delatnosti u toku je izrada projekta za postavljanje nadzornih kamera na takozvanim crnim tačkama u gradu koje će dostaviti MUP.\nOznakebezbednost u saobraćaju Izdvajamo kamere OŠ Ratko Vukićević pešaci poligon učesnici u saobraćaju


Ring fitnes elastične gume za trening RX CE3320 cena, cene Srbija, prodaja Beograd Novi Sad Niš\nRing fitnes elastične gume za trening RX CE3320 cene\nEPonuda nije internet prodavnica već Vam omogućava da brzo i lako nađete Ring fitnes elastične gume za trening RX CE3320 po najjeftinijoj ceni. Naš cilj je da kupci budu što bolje informisani o ponudi Ring fitnes elastične gume za trening RX CE3320 na tržištu Srbije. Vrlo lako nalazite željeni proizvod za kategoriju Fitness oprema cene, ne morate da lutate od sajta do sajta za Ring Fitness oprema, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Ring fitnes elastične gume za trening RX CE3320 sa PRODAVCEM. EPonuda ne može da garantuje potpunu tačnost specifikacije i slika za Ring fitnes elastične gume za trening RX CE3320. Pre kupovine, podatke za Ring fitnes elastične gume za trening RX CE3320 proverite na sajtu PROIZVOĐAČA.


Čime su Albanci „očarali“ Zapad\nPrvo su ih Amerikanci stavili na listu terorističkih organizacija, a onda je Zapad shvatio da ljubav prema Albancima može biti od koristi.\nRama: Brišemo granice i sa Crnom Gorom, Makedonijom i Grčkom\nAlbanski premijer Edi Rama je u svojoj novogodišnjoj poruci rekao da je otvaranje granice sa Kosovom samo početak i da je u planu isti postupak kada su u pitanju Crna Gora, Makedonija i Grčka.\nAna Brnabić: Preispitajte stav o KiM, Edi Rama: Iznenađen sam\nPremijerka Srbije Ana Brnabić uputila je pismo albanskom premijeru Ediju Rami, u kojem izražava zabrinutost da se situacija u regionu znatno pogoršava zbog Kosova i poziva Ramu da preispita podršku nezavisnosti Kosova, prenosi danas prištinski list „Koha ditore“.\nEdi Rama zasut jajima u parlamentu (video)\nSednica Skupštine Albanije nakratko je danas prekinuta nakon što je poslanik opozicione Demokratske stranke Endri Haša gađao jajima premijera Edija Ramu, koji je u odelu, sa kravatom i belom košuljom bio za govornicom.\nProjekat iz Peći: Kosovo dobija izlaz na more\nNajava albanskog premijera Edija Rame da će Kosovo dobiti terminal u luci Drač ima političku, a ne ekonomsku simboliku. Međutim, iako albanska politička elita žarko želi ujedinjenje svih prostora na kojima žive Albanci, kada se zagrebe ispod površine Ramine izjave, pokazuje se da se velikoalbanska ideja suočava sa ozbiljnim praktičnim problemima.\nPresečena vrpca „velike Albanije“: Zeleno svetlo upaljeno na Zapadu\nKoliko je zajednička sednica vlada Albanije i Kosova u Peći simbolično ozvaničenje projekta Velike Albanije? Sudeći po ikonografiji i izjavama učesnika o „ekonomskom ujedinjenju“, moglo bi da bude.\nDačić: Tirana i Priština više ne kriju da stvaraju jednu državu (video)\nMinistar spoljnih poslova Srbije Ivica Dačić izjavio je danas da Albanija i samoproglašeno Kosovo više i ne kriju da stvaraju jednu državu, navodeći da su novi stavovi albanskog premijera Edija Rame o podršci Prištini usmereni ka stvaranju takozvane „Velike Albanije“.\nRama: Albanija i Kosovo kao dva orla — ruku pod ruku\nSrbija se agresivno ponaša prema Prištini, jer ne vidi Kosovo kao nezavisnu državu, rekao je albanski premijer Edi Rama je na konferenciji za novinare nakon zajedničke sednice Vlade Albanije i takozvane vlade Kosova.\nEdi Rama: Na severu takse 100 odsto, a na jugu nula!\nTakse treba da budu 100 odsto na severu Kosova i nula odsto na jugu, rekao je danas albanski premijer Edi Rama u Peći, gde se održava zajednička sednica albanske i vlade u Prištini.\nSto odsto: Nova provokacija Prištine i Tirane uoči zajedničke sednice u Peći\nMinistar trgovine u privremenim prištinskim institucijama Endrit Šalja objavio je sinoć na svom profilu na Fejsbuku fotografiju na kojoj se on i premijer Albanije Edi Rama smeškaju, a preko koje je napisano „100 odsto“.\nDva metka u grudi koji mogu da prodube krizu Albanije i Grčke\nStrasti i u Grčkoj i u Albaniji uzburkala je smrt Konstantina Kacifasa, koga je ubila albanska policija. Koliko ovaj incident može da utiče na početak normalizacije odnosa dveju zemalja.\nRama: Slava mučenicima Kosova i blagoslovena bila novorođena vojska\nAlbanski premijer Edi Rama izrazio je danas, putem Tvitera, podršku odluci kosovske skupštine o usvajanju vladinih predloga zakona o transformaciji Kosovskih bezbednosnih snaga (KBS) u vojsku.\nEdi Rama zatvara sve kockarnice u Albaniji\nVlada u Tirani je odlučila da od 1. januara naredne godine zatvori sve sportske kladionice u zemlji, što je predviđeno i dopunjenim Zakonom o igrama na sreću, a premijer Edi Rama poručio je da neće biti ni „onlajn monopola“.\nNa ovo Evropa ne sme da ćuti: Albanija nedopustivo obeležila Srbe\nBalkan će izgleda biti taj koji će ad akta staviti latinsku maksimu — novac nema miris. Edi Rama je obznanio — srpske firme ne mogu investirati u Albaniji, makar ne u strateški sektor. I samo je glasno predočio ono što Hrvatska ćutke praktično radi godinama.\nRamina rampa Telekomu: Nećemo Srbe u strateškom sektoru\nSrpska preduzeća su dobrodošla u Albaniju, ali ne u strateškom sektoru poput telekomunikacija, izjavio je danas albanski premijer Edi Rama, objašnjavajući zašto je Tirana odbila ponudu Srbije za kupovinu Telekoma Albanija.\nRama: Ne znam šta se dešava iza zatvorenih vrata\nAlbanski premijer Edi Rama kaže da nema nikakve detaljnije informacije o sporazumu između Beograda i Prištine i negira da je imao ulogu u tome da se olakša komunikacija između predsednika Srbije Aleksandra Vučića i kosovskog predsednika Hašima Tačija.\nAlbanija i Srbija prave jedinstveno tržište?\nPredsednik Privredne komore Srbije Marko Čadež razgovarao je danas u Tirani sa premijerom Albanije Edijem Ramom o stvaranju jedinstvenog tržišta Srbije i Albanije, kao prvom koraku ka stvaranju zajedničkog regionalnog tržišta.\nKosovski predsednik Hašim Tači i premijer Ramuš Haradinaj su na poziv albanskog premijera Edija Rame kasno večeras krenuli za Tiranu, prenosi Gazeta Ekspres.\nProcurio plan Pentagona za Crnu Goru\nNATO planira da vojnu bazu, osim u Albaniji, gradi i u Crnoj Gori, u Tivtu, prenio je juče albanski portal „Nekomb“, pozivajući se na neimenovane diplomatske izvore.


70. GODIŠNJICA BOMBARDOVANJA BEOGRADA [Arhiva] - Razbibriga\nRazbibriga > Društvo > Srbilend > 70. GODIŠNJICA BOMBARDOVANJA BEOGRADA\nPogledaj Punu Verziju : 70. GODIŠNJICA BOMBARDOVANJA BEOGRADA\nBEOGRAD - Danas se navršava 70. godišnjica bombardovanja Beograda, kojim je počeo napad nacističke Nemačke na Kraljevinu Jugoslaviju u Drugom svetskom ratu.\nPredstavnici vlade i grada Beograda obeležiće tu godišnjicu odavanjem pošte i polaganjem venaca na stratištu u Jajincima, na mestu srušene Narodne biblioteke, u Aleji žrtava bombardovanja Beograda 1941. i kod spomenika pilotima braniocima Beograda aprila 1941. godine.\nBeograd, kojeg su jugoslovenske vlasti proglasile za otvoren grad, razoren je u napadu bombardera nacističke Nemačke, a tačan broj žrtava nikada nije precizno utvrđen.\nProcenjuje da je stradalo oko 4.000 građana Beograda koji je tada imao oko 370.000 žitelja. Prema podacima istoričara, 6. aprila 1941. godine stradalo je oko 20.000 stanovnika Kraljevine Jugoslavije, a tokom naredne četiri godine u borbi s nemačkim okupatorima stradalo je oko 1,7 miliona ljudi.\nNa mestu srušene zgrade Narodne biblioteke Srbije na Kosančićevom vencu ministar kulture Predrag Marković i predstavnici Narodne biblioteke Srbije, Skupštine Beograda i Udruženja Beograđana "6. april" položiće vence, nakon čega će nastupiti ansambl "Slatka frula".\nGodine 1941. nacionalna biblioteka raspolagala je fondom od oko 300.000 knjiga, 1.390 rukopisnih knjiga, povelja i drugih spisa (više od 100 na pergamentu) iz 12, 13. i 14. veka, kao i iz kasnijih perioda.\nMinistar rada i socijalne politike Rasim Ljajić i strane diplomate u 12 časova će na stratištu u Jajincima položiti vence i odati počast svim poginulima u Drugom svetskom ratu.\nMemorijalni koncert biće održan u 20.00 u Velikoj dvorani Zadužbine Ilije M. Kolarca u Beogradu, a prisustvovaće učesnici Drugog svetskog rata, preživeli zatočenici logora smrti, visoki zvaničnici Srbije, članovi diplomatskog kora i druge ugledne ličnosti.\nTom prilikom, premijerno će biti izvedeno delo Adagio doloroso Miroljuba Aranđelovića Rasinskog, namenski komponovano povodom obeležavanja 70. godišnjice početka Drugog svetskog rata na tlu Srbije, navodi se u saopštenju.\nE Srbijo moja :(:(:(\nInače biseri su spremili knjige da ih izmeste ..... ali nisu to uradili ...... izgorelo je sve ..... uključujući i mnoge srednjovekovne rukopise...


Dnevni horoskop za 1.mart.\nKao da vam danas ništa ne ide kako ste planirali, ali ostanite uporni i sve će da se na kraju i isplati i da bude odlično i mnogo bolje nego što ste se nadali.\nImate utisak da se partner ne zalaže za vaš odnos i da vas uzima zdravo za gotovo, pa vam smeta što vam je veza nekako postala kao navika, i što nema one neke ljubavi i romantike kao na baš i samom početku.\nMuči vas periferna cirkulacija, i ne treba da zanemarujete probleme sa proširenim venama, jer može da se desi ozbiljna upala i da se stanje pogorša značajno.\nImate danas odličnu šansu da dobijete unapređenje na poslu, jer su nadređeni najzad shvatili sve vaše kvalitete, ali vi ste nezadovoljni jer je izostalo i povećanje plate kome ste se nadali.\nRazmišljate o nekom svom bivšem partneru i pitate se da li bi vam sada uspelo ako biste obnovili romansu, ali morate biti svesni da je ta osoba već nastavila svoj život i na vas je sasvim davno zaboravila.\nPametno je da se malo odmorite i da se ne opterećujete previše, jer je mentalno zdravlje jednako važno kao i somatsko.\nKolege na poslu vas stalno nerviraju, i daju vam neke savete i ideje kako biste napravili grešku, ali sreća je da ste i vi dovoljno lukavi da ih odlično procenite.\nNeki nenadani susret može da utiče da se vaša osećanja prema partneru promene, i da postanete svesni da ste pogrešili i da je vreme da raskinete vezu.\nMuči vas nesanica i vrlo ste nervozni i razdražljivi, pa pazite da se ne povredite u radu ili pak u saobraćaju.\nNe možete sve da stignete da odradite u zadatom roku, pa sada morate da potražite pomoć nekih kolega, i to vam je nauk da ubuduće ne uzimate da radite ono što ne možete.\nNeka osoba pokušava uporno da vas osvoji iako zna da ste zauzeti, i to počinje da vas umara i da vam smeta, pa ste rešeni da joj drsko stavite do znanja sve što mislite o njoj i takvom ponašanju.\nMuče vas učestale alergijske reakcije koje se manifestuju kožnim promenama, i treba da se na vreme javite lekaru, te i utvrdite koji je zapravo faktor uzročnik svih tegoba.\nLako ćete da se snađete u svakom poslu koji je pred vas stavljen kao izazov, jer ste vrlo odlučna i svestrana osoba i ništa vam nije teško jer ste po prirodi pravi radoholik.\nNe možete da prestanete da razmišljate o nekome koga ste nedavno upoznali, i treba da pokušate da se sa tom osobom bolje upoznate, naravno ako ona već nije zauzeta.\nImate probleme sa leđima i kolenima, te je svemu glavni uzrok sedeći način života koji vi vodite, kao i nepravilna ishrana koja je dovela do toga da se drastično i ugiojite za kratko vreme.\nPametno je da više radite i da manje pričate i dajete lažna obećanja, jer će dela da pokažu i sve vaše kvalitete, ali ne treba da srljate u ono u šta niste sigurni i u čemu stvarno nemate nikakvog iskustva.\nRastrzani ste između želje da ostvarite karijeru, i potrebe da se sa partnerom preselite u manje mesto kako biste uspeli da najzad počnete dugo planirani zajednički život.\nMuči vas probava i neke smetnje su dosta izražene, pa je najbolje da uradite osnovne analize i da sa lekarom odredite pravu terapiju shodno uzroku.\nPotreban vam je novac, ali ste vi neko ko ima komplekse da radi više poslova van struke, i kada budete u škripcu moraćete da radite bilo šta.\nUpustili ste se sa nekim u avanturu, i samo ste pogoršali stanje u svom odnosu sa partnerom, jer ste svesni da je on sve saznao i da ste na korak od toga da zauvek izgubite osobu koju iskreno volite.\nVreme je da proverite krvnu sliku, jer imate genetski rizik od nastanka metaboličkog sindroma, i uvek kuburite sa povišenim nivoima holesterola i triglicerida u krvi.\nPresrećni ste jer ste uspeli da se snađete na novom poslu i da ostvarite odlične rezultate, pa su i vaši nadređeni zadovoljni jer su vas zaposlili.\nNeka osoba koju ste davno voleli, opet se nekako našla u vašem životu, i želi da joj date novu šansu, iako zna da ste zauzeti i srećni sa novim partnerom.\nMorate da proverite stanje tiroidne funkcije, jer imate sve simptome hipertireoze i potrebna je terapija prema nivoima hormona u krvi.\nVaše su odgovornosti veće na novoj poziciji koju ste dobili, pa je važno da izgradite jedan odnos poverenja s kolegama i da se ne sukobljavate sa svojim šefoviuma kada vam se mnišljenja i ideje razmimoilaze.\nNe treba da se osamite i da se vraćate stalno u prošlost, već da opet počnete da izlazite i uživate, i da tako i zaboravite neuspelu vezu i prestaćete da krivite sebe za sve.\nUčestale glavobolje i upala sinusa su sve teži i učestaliji problem, pa ako ne pomaže baš i terapija nekim lekovima, možete probati akupunkturu ili neke alternativne metode.\nNesrećni ste na poslu koji radite i morate da se nekako i trgnete i da sami promenite svoj život, umesto da stagnirate i čekate da se stvari reše same od sebe.\nNervira vas to što se u vaš emotivni život mešaju i prijatelji i porodica, i pokušavaju da vam oni i pronađu nekoga „po meri“, kao da vi niste sposobni da nađete svoju sreću.\nMuče vas problemi sa hemoroidima, i morate da prevaziđete neki stid i predrasude i da odete na pregled kod specijaliste, te i rešite problem pre nego se zakomplikuje.\nSmatrate da ste zaslužili i više i bolje, i da neke šanse i bolje rezultate ostvaruju osobe koje ih ne zaslužuju, i koje imaju neke protekcije nadređenih, i rešeni ste da date otkaz.\nPartner vam nije veran i počeo je da se opet dopisuje sa nekom bivšom ljubavi, pa ste rešeni da sa njim otvoreno i porazgoivarate i da vidite kuda vaš odnos ide i da li ima perspektivu.\nProverite stanje svog krvnog pritiska, jer imate neke jasne početne simptome hipertenzije, a uz to i genetsku predispoziciju za bolesti srca i krvnih sudova.\nNemate šta da izgubite ako pokušate da odradite neke nove zadatke, jer ste svakako rešeni da se posvetite nečemu drugom, ali vam dodatna zarada neće biti na odmet.\nNeka osoba vam se ne dopada dovoljno da biste sa njom počeli emotivnu vezu, i jasno ćete da joj to stavite do znanja, kako ne bi gubila vreme udvarajući se vama, i kako bi mogla da krene dalje.\nImate česte bolove u donjem delu stomaka, te je verovatno u pitanju neka akutna upala mokraćne bešike, koju morate da sanirate što pre kako ne bi došlo do zahvatanja bubrega.


Podgoricom - datum: 2018-08-30 GRADONAČELNIK IVAN VUKOVIĆ U GLAVNOM GRADU SLOVENIJE Podgorica da se ugleda na Ljubljanu\nGradonačelnik Podgorice Ivan Vuković je pri posjeti Ljubljani, razgovarao sa gradonačelnikom Ljubljane Zoranom Jankovićem o unapređenju saradnje, u više segmenata u kojima Ljubljana prednjači. Janković je istakao da mogu ponuditi Podgorici dobro iskustvo u oblasti ekologije, jer Ljubljana zauzima visoko mjesto u Evropi na listi gradova sa odličnim postotkom separiranja i sortiranja otpada kod kuće.\n– Ljubljana može ponuditi Podgorici dobro iskustvo u oblasti ekologije, posebno ako imamo u vidu činjenicu da smo jedini grad u ovom dijelu Evrope koji je dobio nagradu – zelena prijestonica Evrope 2016. godine – rekao je Janković.\nGradonačelnik Podgorice je ocijenio da je neophodno razmjenjivati iskustva jer to rezultira konkretnim benifitom za oba grada kao i boljem kvalitetu života njihovih građana.\n– Ljubljana je jedan od najčistijih i najzelenijih gradova Evrope i Podgorica ima sreće što u susjedstvu ima grad čiji primjer može i mora slijediti – kaže Vuković.\nImajući u vidu da je Ljubljana veoma uspješna u izradi i implementaciji održive mobilnosti, uvođenju pješačkih zona, kao i da posjeduje efikasan sistem javnog biciklističkog prevoza, savremeni gradski prevoz, električni „kar šering” sistem... gradonačelnici su se saglasili da će pomoć Ljubljane Podgorici u tim oblastima biti od velike koristi.\n– Osim toga, dugogodišnje iskustvo Ljubljane u pisanju i implementaciji EU projekata biće od koristi glavnog gradu Crne Gore za buduće što efikasnije povlačenje EU sredstava– zaključeno je na sastanku.


► Jestive šoljice kafe u novozelandskim avionima\n11.12.2019 Novi Zeland\nEr Nju Zeland, koji posluži svojim putnicima osam miliona šolja kafe svake godine, rekao je da radi s novozelandskom kompanijom Tvajs (Twiice) na izradi šolja s ukusom vanile od kolačića "biscotti".\nNiki Čave iz Er Nju Zelanda, istakao je kako su postojeće šoljice za kafu te kompanije biorazgradive, ali je konačni cilj ukloniti ih sa otpada.\n"Jestive čaše su veliki hit za kupce koji su ih probali, a koristili smo te šoljice i kao činijice za desert", dodala je Čave.\nKoosnivač Tvajsa Džejmi Kešmor nada se da će jestive čase imati veliku ulogu u dokazivanju da se mogu omogućiti ekološki prihvatljivi načini pakovanja.\nŠoljice trenutno ručno izrađuju otac i sin, Džejmi i Stiven Kašmor, vlasnici Oklandske kompanije.\nTrenutno šoljice sadrže jaja i gluten, ali Tvajs kaže da se radi na izradi bezglutenske varijante.\nProjekat Er Nju Zelanda još uvek je u probnoj fazi, pa je namera da se kreira dugoročno održiv proizvod.


MUP: 62 osobe uhapšene zbog različitih krivičnih dela - KRIK\nObjavio/la KRIK.rs jun 25, 2019\nPolicija je u više akcija uhapsila 62 osobe zbog različitih krivičnih dela – prodaje droge, posedovanja oružja, krađa i krijumčarenja ljudi, saopštilo je danas Ministarstvo unutrašnjih poslova.\nU ovim akcijama zaplenjeno je oko pola kilograma kokaina, 120 grama heroina, 1,2 kilograma amfetamina, isto toliko marihuane i više od 300 tableta ekstazija.\nPolicija je zaplenila i eksploziv, četiri puške, šest pištolja, tri revolvera i municiju, oduzela novac vredan više od 15 hiljada evra, kao i nekoliko vozila, piše u saopštenju.\nKod jednog mladića u Beogradu pronađena je laboratorija za proizvodnju marihuane. On je uhapšen, a policija mu je oduzela i dva paketića sa marihuanom, drobilicu, bočicu sa uljem kanabisa, kao i 10.800 evra i oko 1.000 dolara.\nDevojka i muškarac su uhapšeni u Beogradu jer je kod njih pronađena droga. Kod devojke je pronađena manja količina kokaina, dok je kod muškarca otkriven paket od 50 grama ove droge. Od njega je policija zaplenila i dva pištolja, više od kilogram eksploziva i detonatorske kapisle.\nU Leskovcu su uhapšene dve devojke zbog prevare, jer su se, kako se sumnja, predstavljale kao osobe koje skidaju crnu magiju. One su navodno govorile ljudima da sav novac i zlato umotaju u tkaninu, stave ispod kreveta i ne diraju nekoliko dana, nakon čega bi novac i zlato, koristeći nepažnju ljudi, krale, piše u saopštenju policije.\nDvojica mladića uhapšena su jer se sumnjiče da su upali kroz prozor u kancelariju Kliničko-bolničkog centra „Dr Dragiša Mišović“ i odatle ukrali 5.500 hiljada dinara, dva ručna sata i zlatni nakit.\nNekoliko osoba tokom ovih akcija uhapšeno je i zbog posedovanja pornografskog sadržaja koji je nastao iskorišćavanjem maloletnika.


Snažna poruka Majka Pompea u vezi sa Varošom i podrška dvozonskoj federaciji\nDržavni sekretar SAD Mike Pompeo ponovio je svome kiparskom kolegi Nicosu Christodoulidesu uveravanja da će SAD jasno reći Turskoj da sve strane moraju poštovati rezolucije 550 i 789 o Varoši, navodi se u izveštaju agencije CNA iz SAD.\nDobro obavešteni izvori iz Washingtona kažu da je, u odgovoru na pismo kiparskog ministra spoljnih poslova od 13. septembra, Pompeo naveo da SAD dele zabrinutost Kipra da bilo koja jednostrana akcija na otvaranju Varoše ili njeno naseljavanje ljudima koji nisu tu ranije stanovali, neće biti od pomoći kada se govori o nastavku razgovora o ovom naselju, te da bi to bilo u suprotnosti sa rezolucijama 550 i 789 Saveta Bezbednosti UN.\n“SAD očekuju da sve strane poštuju ove rezolucije, i da se ta poruka jasno i glasno pošalje Turskoj,” kaže Pompeo u pismu, prema istom izvoru.\nU istoj izjavi, državni sekretar SAD ponavlja opredelenje SAD za formiranje dvozonske federacije dve zajednice. Navodi se da SAD nastavljaju da ohrabruju sve strane da se uzdrže od ponašanja ili retorike koja bi mogla da podigne tenzije u regionu, te poziva strane da preduzmu značajne korake za uspostavljanje bolje saradnje između dve zajednice na ostrvu. “SAD veruju da bi dvozonska federacije dve zajednice bila najbolja šansa da narod na Kipru dobije mnogo mirniju i prosperitetniju budućnost”.\nKasno večeras, Christodoulides će, zajedno sa kolegama iz EU, prisustvovati večeri koju organizuje Mike Pompeo dok će kasnije imati priliku da razgovara sa državnim podsekretarom SAD za evropska pitanja Philipom Reekerom./ibna\nBugarska, Grčka, Rumunija i Hrvatska pozivaju na otvaranje pregovora o članstvu u EU sa Albanijom i Severnom Makedonijom\nEkskluzivno: Vučić “Zamolio sam gospodina Mitsotakisa da ne prizna Kosovo i dobio sam pozitivnu reakciju”


Tag / Edin Džeko / Vesti online\nI Vensan Kompani pomaže Srbiji\nNezapamćene poplave koje su zadesile Srbiju gotovo nikoga nisu ostavile ravnodušnim.\nDžeko: Pomozite Bosni i Srbiji!\n"Kako biste se vi osećali da nekoga koga volite više nego išta ostane zaglavljen u kući, bez hrane, vode i struje", napisao je napadač BiH na Fejsbuku.\nmozzartsport.com 4 komentara\nBalkanci slavili uz Tomu Zdravkovića i Anu Bekutu!\nSvlačionicom Mančester sitija odzvanjalo "Kafana je moja sudbina" i "Ostavljena".\nBalkanski Siti: Pozdrav od šampiona!\nSrpski reprezentativci, uz podršku Džeka i Jovetića, slavili u svlačionici plavih iz Mančestera.\nMurinjo: Suarez nikada ne bi dobio moj glas u izboru za najboljeg igrača!\nPoručio Portugalac uoči poslednjeg kola Premijer lige i uzburkao strasti na Ostrvu.\nDžeko i Jovetić vode Siti do titule!\nSanderlend je trijumfom nad VBA i definitivno obezbedio opstanak.\nTohir: Zaneti ide u penziju, postaje direktor kluba\nMančester siti savladao Kristal Palas\nSiti nudi Džeku novi ugovor\nArsenal, Roma, Monako, Inter, Dortmund... Svi žele Edina Džeka, prenosi "Mocart sport".\nEuforija na Enfildu: Liverpul juri ka prvoj titulu od 1990.\nRedsi u derbiju Premijer lige posle velike borbe pobedili favorita za titulu, Mančester Siti - 3:2!\n08:00 >> 11:30\nSušić: Igraćemo napadački i na SP u Brazilu\nSelektor fudbalske reprezentacije Bosne i Hercegovine Safet Sušić rekao je da će njegova ekipa nastaviti da igra napadački i da veruje u plasman u drugu fazu takmičenja na Svetskom prvenstvu u...\nAl Džazira Balkans 4 komentara\nArkan mi pretio zbog Savićevića?!\nIvica Osim u istoriji svetskog fudbala ostaće upisan kao poslednji selektor fudbalske reprezentacije SFR Jugoslavije. Danas je jedan pomalo zaboravljeni fudbalski mudrac, angažovan kao savetnik...


Završeni radovi na izgradnji pijace u Grdelici - JUGPRESS\nZavršeni radovi na izgradnji pijace u Grdelici\nPostavio: Jugpress Juli 15, 2016\nGradonačelnik Goran Cvetanović sa saradnicima obišao je pijacu u Grdelici gde je završeno asfaltiranje platoa, površine gotovo 1000 kvadratnih metara, što će prodavcima i kupcima znatno olakšati boravak na tom prostoru.\nRadovi su izvedeni u delu robne pijace, gde se tokom pijačnih dana nalazi stotinak tezgi, i gde je teren bio u veoma lošem stanju.\n„Sređivanje platoa iz gradske kase finansirano je sa 1.200.000 dinara, a radove je izvela firma SNL Graditelj. Ranije je asfaltiran i deo površine oko 900 metara, što znači da sada ukupno imamo oko 2000 kvadrata uređenog platoa u okviru pijace. Na ovaj način dobili smo adekvatan i primeren prostor za grdeličke proizvođače i kupce njihovih proizvoda. Na jesen će se nastaviti sa uređenjem pijace u ovoj varošici i u planu je postavljanje nastrešnice u delu zelene pijace, na kojoj je trenutno 50-tak tezgi.“\nDirektor JKP Grdelica Zoran Jović je pojasnio da će se sa ovim radovima krenuti na jesen, jer se ne želi remećenje aktivnosti tokom pijačne sezone. Radovi će trajati 30-ak dana.\n„Za postavljanje nastrešnice će iz gradskog budžeta biti izdvojeno oko 2 miliona dinara. JKP Grdelica je pre par maseci na ovom prostoru postavilo i novu česmu, kako bi obezbedilo što bolje uslove za rad pijace. Prihod grada od pijace na godišnjem nivou iznosi oko 1.600.000 dinara, što ukazuje na značaj investiranja u njeno uređenje.“


Turski ambasador izjavio je bugarskom ministarstvu vanjskih poslova da su mediji pogrešno preneli njegove reči\nBy Clive Leviev-Sawyer / Објављено на: May 13, 2019\nTurski ambasador Hasan Ulusoi, u sred kontroverze oko njegovog poziva da podstakne podučavanje turskog jezika u bugarskim školama, rekao je Ministarstvu spoljnih poslova Bugarske u Sofiji da su njegove riječi “iskrivljene” od strane medija.\nUlusoi je pozvan u Ministarstvo spoljnih poslova 13. maja, nakon što je tokom vikenda iznio kontroverzne ideje, koje su naile na kritike premijera Bojka Borisova, lidera Bugarske socijalističke partije Kornelije Ninove i nekoliko nacionalistički orijentisanih političara.\nSa ministarkom spoljnih poslova Ekaterinom Zaharievom u Briselu na sastanku ministara vanjskih poslova EU, Ulusoi se sastao sa Dejanom Katarčevom, šefom direkcije bugarskog ministarstva vanjskih poslova u jugoistočnoj Evropi. Prema izveštajima, Ulusoi je pozvao bugarske vlasti da podstaknu učenje turskog jezika kako bi se podstaklo povećanje turskih investicija u Bugarskoj.\nNa sastanku u Ministarstvu spoljnih poslova rečeno mu je da je njegova izjava politički neprihvatljiva i da ne ispunjava očekivanja Bugarske u pogledu održavanja prijateljskih i dobrosusedskih odnosa, saopštilo je ministarstvo.\n“Naglašeno je da turske investicije u Bugarskoj ni na koji način ne mogu biti povezane sa izučavanjem turskog jezika, već da se zasnivaju na ekonomskoj logici.\n“Istaknuto je da turski investitori treba da se pridržavaju službenog jezika Bugarske i da bi bilo prikladnije da podrže obuku svojih zaposlenika za poznavanje bugarskog jezika. U isto vreme, učenje stranih jezika u Bugarskoj je stvar slobodnog izbora za svakog bugarskog građanina, a postoje i svi uslovi za to”, saopšteno je iz Ministarstva spoljnih poslova.\nIzražena su očekivanja Bugarske da će se Turska pridržavati osnovnih principa na kojima se zasnivaju bilateralni odnosi zemalja, odnosno dobrosusedskih odnosa, jednakosti, uzajamnog poštovanja i neuplitanja u unutrašnje poslove, navodi se u saopštenju.\nUlusoi je rekao da su ga mediji pogrešno protumačili.\nOn je predao tekst svog govora, objašnjavajući da nije davao preporuke za obavezno učenje turskog jezika od strane bugarskih građana.\nOn je naveo da Turska ne namerava ni na koji način intervenisati u unutrašnjoj politici Republike Bugarske i u svom delovanju se u potpunosti rukovodi ciljem razvijanja prijateljskih i obostrano korisnih odnosa sa Bugarskom, navodi se u saopštenju Ministarstva spoljnih poslova.


Seoska hrana iz supermarketa: Neka ostane među nama - Biznis i Finansije\nHome\tTekstoviB&F Plus\tSeoska hrana iz supermarketa: Neka ostane među nama\nI pored rastuće popularnosti gastronomije, poplave različitih kuvara i emisija o pripremi hrane, takozvani gastroturisti, koji putuju svetom pre svega da bi upoznali lokalnu hranu i uživali u njoj, i dalje su veoma mala ciljna grupa na turističkom tržištu. Ipak, i među preostalom većinom koja mora da jede na putu, primetno je rastuće interesovanje za jednostavne i zdrave obroke koji se vezuju za tradicionalan način ishrane. Gastronomska ponuda, rituali i običaji koji prate traradicionalno pripremanje hrane, predstavljaju sastavni deo nacionalne kulture i jednu od glavnih turističkih atrakcija. To posebno važi za ruralne sredine, u kojima je uz prirodu, hrana glavni turistički adut, koji se u Srbiji ni izdaleka ne koristi kao što se čini na prvi pogled. Naprotiv, veoma mali broj seoskih pansiona zaista nudi izvornu kuhinju, navodi se u studiji „Održivi turizam u funkciji loklanog razvoja“ dr Suzane Đorđević Milošević i dr Jelene Milovanović, profesorki na beogradskom Fakultetu za primenjenu ekologiju Futura Univerziteta Singidunum.\nNaime, razvoj ruralnog turizma, koji podrazumeva i kvalitetnu i diversifikovanu ponudu lokalne hrane, zahteva niz ekonomskih i socijalnih preduslova, kao i ljudski potencijal koje prosečno srpsko selo nema. Usled decenijskog egzodusa radne snage u gradove, na više od polovine seoskih imanja nema aktivnih poljoprivrednika, a preko četvrtine poljoprivrednika je starije od 60 godina. Među populacijom starijom od 15 godina, 28 odsto ima završenu samo osnovnu školu, čak 29 odsto je nepismeno i nema nikakvo formalno obrazovanje, a samo četiri odsto je visokoobrazovano.\nStopa nezaposlenosti dostiže 21 odsto, a svega sedam odsto stanovništva se bavi preduzetništvom sa ili bez dodatne radne snage, pri čemu u privatnoj inicijativi dominira poljoprivreda, uz nešto malo trgovine i građevinskih delatnosti. „Izuzetno nizak preduzetnički potencijal dodatno destimuliše činjenica da obrazovani ljudi teško mogu da se skrase u ruralnim sredinama koje nemaju aktivan privredni ambijent. Problem zaposlenja je pogoršan hroničnim nedostatkom kapitala za pokretanje proizvodnih programa i neophodnu modernizaciju seoske infrastrukture, pa je, kako to potvrđuju i istraživanja na terenu, veoma mali broj pojedinaca uspeo da valorizuje prednosti kao što su čista životna sredina, atraktivni predeli i kulturno nasleđe, uključujući hranu“, ističe se u studiji.\nVažnija pšenica od turista\nZato, iako solidno razvjen, naročito u nekim delovima Vojvodine, centralne i zapadne Srbije, ruralni turizam je i dalje nedovoljno prepoznat turistički proizvod. Procenjuje se da u ruralnim područjima ima oko 32.000 registrovanih i neregistrovanih kreveta, od kojih je svega 10.000 u samim selima, a broj ostvarenih noćenja učestvuje sa oko 27 odsto u broju ukupno ostvarenih noćenja u domaćem turizmu. Prosečna dnevna potrošnja je manja nego u drugim zemljama i iznosi 1.900 dinara po osobi, a ruralni turizam učestvuje sa oko 16 odsto u ukupnom BDP-u sektora putovanja i turizma. Postoje velike sezonske varijacije i mala stopa popunjenosti kapaciteta – prosečna stopa popunjenosti hotela u ruralnom smeštaju je oko četiri odsto, a ostalih smeštajnih kapaciteta 21 odsto. I prema strukturi posetilaca, među kojima preovlađuju parovi, porodice sa decom, grupe prijatelja i organizovane grupe kao što su šetači, ribolovci i kamperi, uočljivo je da se veoma malo koriste mogućnosti za privlačenje turista koji u sve većem broju posećuju neke veće urbane centre u Srbiji, pre svega Beograd.\nDomaćinstva uključena u seoski turizam imaju u proseku osam kreveta, osim u regionu južnog Banata gde su kapaciteti sa 15 kreveta po domaćinstvu veći od proseka. Oko 80 odsto domaćinstava ima kategorisane sobe, osim u južnom Banatu, gde je manje od 50 odsto soba kategorisano. Ponuda je uglavnom zasnovana na smeštaju i pripremi hrane, sa izuzetkom južnog Banata i jugoistočne Srbije gde veliki broj domaćinstava dodatno obezbeđuje turističke vodiče, edukaciju, organizovane vinske ture i slično. Uprkos malim imanjima, polovina tih domaćinstava ostvaruje više od 50 odsto svojih prihoda iz poljoprivrede.\nVišak proizvedene hrane je dovoljan da se zadovolji nešto više od polovine potreba gostiju. Situacija se značajno razlikuje u južnom Banatu, gde seoski domaćini daleko veću pažnju pridaju proizvodnji industrijskog bilja i žitarica, a hranu za goste kao i za sebe uglavnom nabavljaju na loklanom tržištu. Slično je i u zapadnoj Srbiji, gde je broj soba na 1.000 osoba tri puta veći od nacionalnog proseka, ali je produktivnost u poljoprivredi daleko lošija nego u ostalim regionima, dok u centralnoj i jugoistočnoj Srbiji domaću hranu ističu kao ključni faktor ponude.\nBez obzira na regionalne razlike, primetno je da pružaoci usluga u ruralnom turizmu i dalje uveliko zavise od snabdevanja hranom iz supermarketa ili čak oklevaju da se bave služenjem hrane, što pored teškoća da se obezbedi dovoljan obim proizvodnje, zavisi i od toga da li davalac loklanih usluga zaista živi na selu. Naime, usluge seoskog turizma često obezbeđuju vlasnici vikendica ili oni koji su nasledili kuću i imanje ali tu ne žive stalno. Većina njih, ako uspe da aktivira „mrtvi kapital“ i usudi se da ponudi hranu, pre se opredeljuje za moderne kuhinje sa “nešto malo tradicije“, ili tradicionalnu ishranu uopšte ne nudi. Međutim, daleko je više onih koji ni ne pokušavaju da ponude hranu, čak ni doručak. U oba slučaja, kao razloge navode kako nisu sigurni da mogu da obezbede kontinuiranu dostavu, a još više strepe da li će moći da kontrolišu kvalitet i zdravstvenu bezbednost namirnica sa lokalnog tržišta.\n„Da li je njihova odluka racionalna zavisi od mnogo činilaca“, komentraišu autorke studije. „Neki proračuni u upravljanju hotelima govore da je prihod od hrane oko pet puta veći nego od smeštaja, ali za razliku od smeštaja, ukupni prihodi od hrane nikada ne mogu da se planiraju sa sigurnošću. Takođe, da bi neko mogao da ponudi autentičnu loklanu hranu, neophodno je da bude upoznat sa sirovinama karakterističnim za pojedine regione, začinima, jelima i navikama u prehrani, kao i da ih koristi u skladu sa pravilima savremene gastronomije, jer ne može se turistima ponuditi hrana koja je, na primer, namenjena za naporan rad na njivi“. Dodatno, treba imati u vidu da među turistima ima i onih čije zdravstveno stanje zahteva poseban režim ishrane.\nZato, služenje tradicionalne hrane u ruralnom turizmu zahteva ogromno znanje i dosta veštine, pa je pored ulaganja u razvoj organizovanih distributivnih lanaca, neophodno investirati i u edukaciju seoskog stanovništva. Formalno obrazovanje nije preduslov da se bude stručnjak za tradicionalnu kuhinju, ali je onome ko je priprema potrebna pomoć u obličavanju ponude prema savremenim gastronomskim standardima, uključujući i bezbednost hrane, kao i u ekonomičnosti pripreme kako troškovi ne bi, na kraju, „pojeli“ celokupnu zaradu.\n„Država Srbija brigu o beskućnicima autsorsuje civilnom sektoru“


Izvještaj o inicijalnom sastanku u Beogradu 14. 10. 2016 – project-balcanosh.net\nIzvještaj o inicijalnom sastanku u Beogradu 14. 10. 2016\nPosted on October 18, 2016 November 24, 2016 by admin\nDana 14.10. 2016 godine u sa početkom u 15h na Međunarodnom sajmu prevencije i reagovanja u vanrednim situacijama bezbednosti i zdravlja na radu – 112 EXPO, Udruženje za bezbednost i zdravlje na radu Srbije je predstavilo projekat „Povećanje kapaciteta i jačanje uloge regionalnih organizacija civilnog društva (CSO) za poboljšanje uslova rada i dijaloga sa javnim institucijama finansiran od strane Evropske Unije.\nUčešće su pored predstavnika Ministarstva za rad, zapošljavanje, boračka i socijalna pitanja, uzeli i Unija Poslodavaca Srbije, naučna i stručna javnost, pravna lica sa licencom u oblasti bezbednosti i zdravlja na radu, službe medicine rada, udruženja za bezbednost i zdravlje na radu, medijske organizacije, lica za bezbednost i zdravlje na radu, i dr. Ukupan broj učesnika 45.\nU uvodnom delu sastanka učesnicima se obratio gospodin Dragoslav Tomovic, predsednik Udruženja za bezbednost i zdravlje na radu Srbije koji je predstavio rad kao i buduće aktivnosti Udruženja. Zatim se učesnicima obratio gospodin Milan Petkovski, mendzer projekta, predsednik Udruženja za bezbednost i zdravlje na radu Makedonije, koji je predstavio mrežu BALcanOSH.net i njenu primarnu ulogu a to je saradnja u regionu po pitaju bezbednosti i zdravlja na radu, jačanje kulture prevencije i podizanje svesti u oblasti bezbednosti i zdravlja na radu. Kjučni fokus rada mreže jeste dugoročno konstantno poboljšanje implementacije zakonodavnog okvira kroz dugoročno strateško planiranje.\nAndrijana Tomic, službenik projekta je prezentovala projekat sa posebnim osvrtom na značaj regionalnog umrežavanja, razmenu dobre prakse, poboljšanje uslova rada i saradnje sa javnim institucijama što su ujedno i ciljevi ovog projekta. Naime kao rezultat ovog projekta se očekuje jačanje saradnje regionalnih CSO sa javnim institucijama i obezbeđivanje odgovarajuće implementacije standarda bezbednosti i zdravlja na radu (u daljem tekstu OSH) i uslova rada u skladu sa relevantnim EU zahtevima. Prvenstveno regionalnom studijom će se proširiti svi socijalni partneri i predstavljaće odličan informativni alat koji može poboljašati situaciju u OSH oblasti i uslovima rada u Balkanskom regionu.\nPosebno je značajna uloga medijskih organizacija radi promocije i jačanja svesti u ovoj oblasti, predstavljanje ne samo primera loših praksi, nesreća na radu, nego i širenje dobre bezbednosne prakse. Od ovog projekta se očekuje da uticaj bude povezan sa pravima radnika, sa smanjenjem slučajeva loših praksi i povećanje uloge organizacija civilnog društva (u daljem tekstu CSO) u procesu donošenja odluka na nacionalnom i regionalnom nivou.\nOno što je posebno istaknuto jeste da je projekat predstavljen na konferenciji Briselu u periodu od 23 – 24 juna 2016. godine.\nNa konferenciji je predstavljeno 16 projekata zemalja zapadnog Balkana koji se odnose na jačanje regionalnih mreža i jačanja CSO kapaciteta od kojih je ovo jedini koji se odnosi na sferu bezbednosti i zdravlja na radu, što ukazuje na to da je Evropska Unija prepoznala važnost i značaj ove oblasti i dala punu podršku. Takođe je ova konferencija pružila prilIku da se CSOs umreže i pojačaju komunikaciju sa predstavnicima Evropske komisije.\nGospodin Dragoslav Tomović je predstavio stanje CSO u Srbiji, ulogu i značaj CSO u sferi rada kao i postojeće stanje bezbednosti i zdravlja na radu u Srbiji, istakao važnost kontinualnih edukacija, obuka u oblasti bezbednosti i zdravlja na radu.\nNedostatak poverenja, nizak nivo uključenosti građana u organizacije civilnog društva pokazuju da je u Srbiji civilno društvo slabo i da ima nizak nivo razvijenosti socijalnog kapitala. Stoga nas ne treba čuditi što u Srbiji i dalje postoje velika nerazumevanja i sumnje u potrebe i mogućnosti saradnje različitih organizacija u zaštiti prava radnika. Mnogi su mišljenja, naročito u sindikatima, da je to tema prevashodno sindikata, ali i među nevladinim organizacijama nema mnogo onih koji se ovim temama bave (prevashodno zbog nemogućnosti nabavljanja sredstava za ovakvu vrstu projekata). Klasična ljudska solidarnost i podrška šireg građanstva radnicima koji ostaju bez posla ili su im firme u blokadi, ne postoji, istakao je gospodin Dragoslav Tomovic. Takođe, gospodin Dragoslav Tomović je naglasio ulogu inspekcije rada u poboljšanju uslova rada i istaknuo veliki napor inspekcije rada u proteklom periodu u pogledu suzbijanja rada na crno.\nU završnom delu sastanka učesnicima se obratila gospođa Vera Božić Trfalt, direktorka Uprave za bezbednost i zdravlje na radu Srbije koja je predstavila CSO kao aktivne učesnike u promociji bezbednosti i zdravlja na radu, koordinaciji saradnje CSO sa vladinim institucijama i smernicima za uključivanje civilnog društva u proces donošenja odluka.\nUčesnicima se obratio i predstavnik Unije Poslodavaca Srbije, gospodin Nebojša Miletić koji je naglasio punu podršku Unije posladavaca u realizaciji projekta i saradnji sa CSO.\nIz svega navedenog se vidi da se ciljevi projekta poklapaju sa ciljevima povećanja kapaciteta CSO i jačanja socijalnog dijaloga sa nosiocima javnih funkcija i socijalnim partnerima kroz nastupajuće reformske promene za period do 2019. godine.\nBALcanOSH.net mreža će doprineti promociji humanog radnog okruženja, poboljšanju uslova rada i praćenju OSH sistema.\nUmrežavanje, razmena dobrih praksi i iskustva između regionalnih CSO će pomoći u poboljšanju zakonodavstva u Balkanskom regionu.\n← Raport i Takimit te Pare…\nReport on Initial Meeting Held… →


Od stare pegle nova lampa - Moja radionica\n25/09/2018 Projekti 3032 Views\nJoš uvek možete da nađete predmete kojima su se služili naši preci u svakodnevnom životu. Danas ti predmeti nemaju više funkcionalnu vrednost već služe kao ukrasi i podsećanje na vremena kada čovek nije poznavao struju.\nPotreban materijal: Keramičko sijalično grlo, sijalica, kabl za peglu, stara pegla, izolir traka\nIpak stara pegla koja se zagrevala pomoću žara može postati i nešto više od običnog ukrasa.\nSledeće na redu je blankiranje. Skalpelom sa provodnika skinute izolaciju u dužini 5-6 mm\nPrevious post Kalendar od diskete\nNext post Priručna petrolejska lampa


Jokić zasmejavao novinare i "kritikovao" sebičnog Mareja VIDEO - povezane vesti - Naslovi.net\nNBA: Pobeda Denvera nad Čikagom, Jokić blizu tripl-dabla\nDENVER: Košarkaši Denvera, na čelu s Nikolom Jokićem koji je bio blizu tripl-dabla, pobedili su Čikago 135:105 u NBA ligi. Jokić je u Pepsi centru upisao 18 poena, 11 asistencija i osam skokova, a učinak je mogao da mu bude i bolji da nije odmarao… »\nJokić prodao trik Markanenu i ostao nadomak tripl-dabla, Nagetsi deklasirali Čikago (video)\nMozzart sport 18.01.2019\nTim iz Kolorada se uspravio posle teškog poraza od Golden Stejta. Posle teškog poraza od Golden Stejta Džamal Mari je obećao treneru Majklu Melounu da će pružiti veće napore da ekipi pomogne u svakoj utakmici, a Nikola Jokić da će biti još… »\nBikovi lako ukroćeni u Denveru, Jokić blizu tripl-dabla\nN1 Info 18.01.2019\nKošarkaši Denver Nagetsa ostvarili su sigurnu pobedu na svom terenu protiv Čikago Bulsa 135:105, a srpski centar Nikola Jokić je ponovo pružio zapaženu partiju za ekipu iz Kolorada. Ekipa iz Čikaga je u Denveru upisala deveti uzastopni poraz u… »\nDenver demonstrirao silu nad Bulsima, Jokić je "osmo svetsko čudo"!\nSrpski košarkaš Nikola Jokić nastavio je sa briljantnim partijama u NBA ligi i ponovo bio jedan od najzaslužnijih za pobedu Denvera. Nagetsi su na svom terenu potpuno razmontirali ekipu Čikago Bulsa i slavili sa ubedljivih 135:105. Jokić je na… »\nVremeplov: Miloš Obrenović ukinuo kuluk


Ko sve ruši poziciju Srbije pred pregovore o KiM - Srbija Vesti - Aktuelno|net\nIzaberi izvor (12)\nKo sve ruši poziciju Srbije pred pregovore o KiM\nPredsednik Srbije Aleksandar Vučić izjavio je da očekuje velike pritiske, i spolja i iznutra, u…\n"Biće veći minimalac u Srbiji, bolje dve plate nego nijedna"\nPredsednik Srbije Aleksandar Vučić izjavio je da će do kraja godine biti povećana minimalna cena rada u Srbiji.\nOtvoren novi pogon fabrike kablova u Kruševcu\nNemačka kompanija Kromberg i Šubert danas je u Kruševcu svečano otvorila novi proizvodni pogon koji se prostire na 23.000 kvadrata.\nFabrika Kromberg i Šubert će doneti 2.500 NOVIH RADNIH MESTA za naše građane!\nMušterije kompanije Kromberg i Šubert su pretežno nemački proizvođači automobila iz premijum klase.\nOTVOREN NOVI POGON FABRIKE KABLOVA U KRUŠEVCU: Vučića dočekali građani\nNemačka kompanija Kromberg i Šubert danas je u Kruševcu svečano otvorila novi proizvodni pogon koji se prostire na 23.000 kvadrata. Veliki broj građana dočekao je danas predsednika Srbije Aleksandara Vučića ispred fabrike, a on im je poručio da to nije kraj i da će dovoditi i nove fabrike u njihov okrug.\nKRSTIĆI UGOSTILI VUČIĆA: Mladi bračni par zadovoljan uslovima rada u nemačkoj firmi\nPredsednik Srbije Aleksandar Vučić prisustvuje danas otvaranju novog pogona nemačke kompanije Kromberg i Šubert u Kruševcu, a prethodno je posetio porodicu Krstić, mladi bračni par Dejana i Draganu, koji već rade u toj fabrici.\nPre otvaranja, Vučić kod Krstića da pita kako je u fabrici\nPredsednik Srbije Aleksandar Vučić prisustvovaće otvaranju novog pogona nemačke kompanije Kromberg i Šubert u Kruševcu.\nNemački div stiže i otvara 2.500 radnih mesta\nNemačka kompanija Kromberg i Šubert otvoriće u četvrtak u Kruševcu fabriku za proizvodnju kablova za auto-industriju.\nNemački sud kaznio Folksvagen sa milijardu evra\nKompanija za proizvodnju automobila Folksvagen saopštila je danas da je nemački sud naložio da plate kaznu od milijardu evra zbog skandala sa softverom koji kontroliše emisiju gasova kod dizel automobila.\nSkandal s Folksvagenom: Nemačka kažnjava ovu kompaniju sa 1,2 milijardi dolara!\n"To je jedna od najviših kazni koju je jedna kompaniji u Nemačkoj ikada dobila", rekao je tužilac u saopštenju\n"Ovo nismo imali u istoriji Srbije, od naših kovanica"\nPredsednik Srbije Aleksandar Vučić rekao je da se plata pibližava vrednosti od 500 evra, ali i da to nije dovoljno. Vučić je istakao da je prosečna plata porasla sa 336 evra na 425 evra\nOtvoren pogon kompanije "Kromberg i Šubert", Vučić obećao Kruševljanima nove fabrike\nNemačka kompanija "Kromberg i Šubert" danas je u Kruševcu svečano otvorila novi proizvodni pogon koji se prostire na 23.000 kvadratnih metara. Dovodićemo nove fabrike – hoćemo da zaposlimo Kruševac, da vratimo nadu u budućnost svima u Kruševcu, Ćićevcu, Varvarinu, poručio je predsednik Srbije Aleksandar Vučić.\n„Kromberg i Šubert” otvorio novu fabriku u Kruševcu\nKruševac – Velika investicija nemačke kompanije „Kromberg i Šubert” u ukupnoj vrednosti od 29 miliona evra, od čega je devet miliona evra podsticaj Vlade Srbije, uz besplatno ustupanje više od dva hektara zemljišta od strane lokalne samouprave, uspešno je realizovana. Svečano otvaranje fabrike u kojoj se proizvode kablovski sistemi za auto-industriju obavljeno je danas, a vrpcu su presekli: Aleksandar Vučić,…\nVučić: Za 20 dana velika investicija, da se spreme 4 grada\nPredsednik Srbije Aleksandar Vučić rekao je da će novi proizvodni pogon nemačka kompanija Kromberg i Šubert zaposliti 2.500 ljudi, a nada se i više. Novi proizvodni pogon se prostire na 23.000 kvadrata, a Vučić se zahvalio prijateljima iz Nemačke koji su, kako kaže, naši najveći partneri.\nKRUŠEVAC: Nemačka kompanija Kromberg i Šubert danas je u Kruševcu svečano otvorila novi proizvodni pogon koji se prostire na 23.000 kvadrata.\n"Hvala Vučiću"; "Mnogi su se smejali, biće još fabrika"\nVeliki broj građana dočekao je predsednika Srbije Aleksandara Vučića ispred fabrike Kromberg i Šubert u Kruševcu, koja danas otvara novi pogon u tom gradu.\nVučić danas otvara pogon fabrike u Kruševcu, posetio porodicu radnika\nPredsednik Srbije Aleksandar Vučić prisustvovaće danas otvaranju novog pogona nemačke kompanije Kromberg i Šubert u Kruševcu, a prethodno je posetio porodicu Krstić, mladi bračni par Dejana i Draganu, koji već rade u toj fabrici.\nMilijarda evra kazne za "Folksvagen"\nPrizvođač automobila "Folksvagen" saopštio je da su ga nemačke vlasti kaznile sa milijadu evra zbog skandala sa emisijom izduvnih gasova, izveštava Asošijeted pres.\nNemačka kompanija Kromberg i Šubert otvoriće u četvrtak u Kruševcu fabriku za proizvodnju kablova za auto-industriju U njoj će kad bude radila u punom kapacitetu, do 2022. godine, biti zaposleno 2.500 ljudi.


Svi dokumenti, Strategija borbe protiv trgovine ljudima\nVaša lokacija / Beogradski centar za bezbednosnu politiku / Resursi / Dokumenta / Svi dokumenti / Strategija borbe protiv trgovine ljudima /\nBroj preuzimanja: 926\nTrgovina ljudima, kao i sve druge aktivnosti koje su u vezi sa organizovanim kriminalom, nije ograničena na teritoriju samo jedne zemlje. Ovaj fenomen, obuhvatajući faze vrbovanja, transporta i eksploatacije žrtava, u svojim različitim oblicima dešava se na teritoriji zemalja porekla, tranzita i krajnjeg odredišta. U svim fazama - zemljama, žene, deca i muškarci podvrgavaju se raznovrsnim oblicima zlostavljanja i iskorišćavanja kojima se povređuju njihova osnovna ljudska prava.\nTrgovina ljudima je višeslojan, kompleksan i dinamičan društveni fenomen koji zahteva sveobuhvatni (pravni i društveni) pristup problemu, odnosno primenu efikasnih mera na planu prevencije, suzbijanja, kažnjavanja učinilaca i zaštite žrtava, uz obaveznu međusobnu saradnju država. U skladu sa tim, Republika Srbija je izradila Strategiju borbe protiv trgovine ljudima (u daljem tekstu: Strategija). Ovaj dokument je izrađen prema Smernicama za nacionalne planove akcije Pakta stabilnosti1 i u skladu sa Programom za izradu i realizaciju sveobuhvatnog nacionalnog odgovora na problem trgovine ljudima i najbolje prakse u regionu, pripremljenog od strane Međunarodnog centra za razvoj migracione politike (ICMPD).\nStrategija Republike Srbije sastoji se od niza mera i aktivnosti koje treba preduzeti u cilju pravovremenog i sveobuhvatnog odgovora na problem trgovine ljudima u zemlji, sa posebnim naglaskom na zaštitu ljudskih prava žrtava. Izradom Strategije uspostavljeni su jasni strateški ciljevi koji treba da budu realizovani kroz različite aktivnosti državnih institucija, nevladinih i međunarodnih organizacija. Ove aktivnosti će biti posebno predstavljene i u Nacionalnom planu akcije za borbu protiv trgovine ljudima, koji će biti donet po usvajanju Strategije (u daljem tekstu: Akcioni plan), čije će usvajanje uslediti. Strategija predstavlja nacionalnu politiku borbe protiv trgovine ljudima u Republici Srbiji i prvenstveno se bazira na zaštiti ljudskih prava žrtava.


Na koje vrednosti treba da nas podseća Dan pobede? - oradio.rs\nDeveti maj se širom sveta obeležava kao Dan pobede nad fašizmom i Dan Evrope. Nakon šest godina ratnih sukoba, koji su zahvatili 61 državu, na taj dan 1945. u predgrađu Berlina feldmaršal Vilhelm Kajtel je potpisao bezuslovnu kapitulaciju nacističke Nemačke i taj način stavio tačku na najkrvaviji rat u modernoj istoriji. Pet godina kasnije, 1950. godine na isti dan, Robert Šuman objavljuje Deklaraciju koja je postavila temelje današnje Evropske unije.\nPuno istorije je vezano za ovaj datum, ali je pitanje koliko su mladi upoznati s njom i koliko im je ona bitna?\n"Preci su mi ranjavani u mnogim antifašističkim borbama i to je, prosto, jedna od svetlijih stana naše prošlosti. Danas je to prilično skrajnuto, kao što vidimo Ritam Evrope se obeležava na periferiji, a ne u centru, što pokazuje odnos današnjeg društva prema antifašizmu.“\n"Mislim da je mladima antifašizam možda i previše bitan, ali na pogrešan način. Imamo toliko antifašista i komunista koji se bore za to da budemo svi jednaki, a ne vode računa o onome što bi trebalo, a to su radnička prava.“\n"Uglavnom svi odrastu bez fašizma, tako da i ne znaju šta on znači u pravom smislu. Milsim da nisu svi svesni ni koliko je on zastupljen u našem društvu."\nSve češće se postavlja pitanje o tome da li smo se, kao društvo, udaljili od antifašističkih vrednosti na koje nas deveti maj podseća. Sociolog Miloš Perović kaže da uzroci za to leže u obrazovnim institucijama, odnosno školskom sistemu i da ne treba da nas čudi što se sećanje na antifašističku borbu ne čuva na način na koji bi trebalo.\n"U toku moje osnovne škole se desila ogromna i krupna društvena promena - počeo je rat u bivšoj Jugoslaviji i u tom procesu je promenjen čitav društveni sistem i ekonomski odnosi na kojima je on počivao. Od sredine osamdesetih do kraja devedestih se odvijala jedna specifična kontrarevolucija i tom procesu je antifašističko nasleđe, kao konstruktivni element ideologije socijalizma, moralo biti radikalno odbačeno", kaže Perović.\nU trenutku kada se u Evropi dešavaju ratovi, prave nove podele i otvaraju neke stare, bitno je da antifašizam bude naša svakodnevica, smatra mladi novinar Aleksandar Bugarin.\n"U ovom modernom dobu nemamo fašizam protiv koga se direktno borimo kao u Drugom svetskom ratu, nego imamo njegove različite oblike - klerofašizam, različite oblike nacionalizma... To su borbe koje danas kao antifašisti treba da vodimo, što je u biti svake normalne osobe", kaže naš sagovornik.\nKroz protekle decenije svedočili smo pokušajima rehabilitacije raznih pokreta koji su delovali na prostoru naše zemlje tokom Drugog svetskog rata. Ovim pokretima se oklako daje epitet "antifašističkh" iako su u stvarnosti su bili na potpuno suprotnoj strani, objašnjava sociolog Miloš Perović.\n"Neosporna istorijska činjenica je da je komunistički pokret bio presudan u slamanju fašizma. Sovjetski savez kao zemlja koja je podnela najvežu žrtvu tokom Drugog svetkog rata je bila komunistička zemlja, Jugoslavija je bila jedna od svega nekoliko zemlja u kojima se vodila ozbiljna antifašistička borba koju je izneo je komunistički pokret. Antifašizam je istorijski neodvojiv od komunizma, ali ljudi koji su antifašisti ne moraju nužno biti i komunisti", podseća naš sagovornik.\nNa manifestacijama koje su povodom Dana pobede organizovane u našoj zemlji mogli smo da vidimo i vođu jedne klerofašističke organizacije čije je delovanje zabranjeno odlukom Ustavnog suda pre jedne decenije. Upravo je zato bitno da tačno znamo šta je antifašizam i koje vrednosti on baštini.\nOvom temom bavili smo se u poslednjem izdanju emisije Pop up:\nObeležen je Međunarodni dan borbe protiv fašizma i antisemitizma. Predstavlja sećanje na Kristalnu noć, kada je 1938. godine nacistička Nemačka…


Grad Novi Sad obezbedio 10 miliona dinara za lečenje bolesne dece u inostranstvu - Objektiv24\nZdravlje, Deca, lečenje dece, Miloš Vučević, Novi Sad,\nIz Kabineta gradonačelnika Novog Sada, Miloša Vučević dobili smo informaciju da su ministar zdravlja Zlatibor Lončari i on potpisali danas Ugovor o donaciji Grada Novog Sada Budžetskom fondu za lečenje oboljenja koja se ne mogu lečiti u Republici Srbiji.\n- Ovaj ugovor potpisan je u ime svih Novosađana, a Grad je obezbedio 10 miliona dinara kao podršku lečenju naših najmlađih sunarodnika u inostranstvu. Zahvaljujući građanima i odgovornoj politici upravljanja javnim finansijama, bili smo u mogućnosti da duplo povećamo iznos u odnosu na prethodne dve godine kada smo donirali po pet miliona dinara. Pozivam i druge lokalne samouprave da se, u skladu sa svojim mogućnostima, priključe i pomognu onima kojima je to potrebno. Naši najmlađi, koji su tek započeli život, moraju na vreme da dobiju lečenje, a oni i njihove porodice da računaju na podršku svoje države. Siguran sam da će Novi Sad, zahvaljujući svojim građanima i snažnoj privredi, nastaviti da podržava ovakve aktivnosti Vlade Republike Srbije i Ministarstva – rekao je Miloš Vučević.\n- Fond je do sada poslao na lečenje preko 140 mališana, preko 250 uzoraka krvi poslato je u laboratorije u inostranstvu, da bi se utvrdila dijagnoza, i doveo je na desetine stranih stručnjaka da pomognu pacijentima u Srbiji. Radi se o lečenju izuzetno retkih bolesti, i ni jedan manji sistem nema mogućnost da razvija taj deo medicine, pa je i doneta strategija da se samo u nekoliko centara u svetu leče takva oboljenja. Potrebno je da se znanja i iskustva u lečenju retkih bolesti centralizuju, kako bi obolelima moglo da se maksimalno pomogne i da bi se pratili rezultati –saopštio je Zlatibor Lončar.\nPrema njegovim rečima u prve dve nedelje januara sledeće godine troje, četvoro dece iz Novog Sada će otići u inostranstvo na lečenje koje im spašava život.


Kao što znamo poznavanje stranih jezika nije samo poznavanje i razumevanje govora jednog naroda, već je poznavanje kulture i običaja naroda. Institut za stručno usavršavanje i strane jezike organizuje kurs hebrejskog jezika. Naši kursevi su organizovani tako da pokrivamo jednako sve veštine, konverzaciju, slušanje, čitanje i pisanje, sem u slučaju kada se polaznik opredeli za specijalizovani kurs hebrejskog jezika kao što je kurs konverzacije. Kurs hebrejskog jezika vodi tim stručnjaka diplomiranih filologa hebrejskog jezika. Takođe na našem institutu imamo profesore izvornog govornika. Kurs hebrejskog jezika je organizovan tako da svim polaznicima može pružiti tačno ono što im je potrebno i zbog čega su poželeli da nauče hebrejski jezik. Pa tako organizujemo :\nGrupni kurs Hebrejskog jezika,\nIndividualni kurs Hebrejskog jezika,\nZa ovakav vid organizacije kursa smo se odlučili da bih polaznicima omogućili da savladaju hebrejski jezik u uslovima koji njima najviše odgovaraju, bilo da je to zbog manjka slobodnog vremena ili zbog atmosfere koja polaznicima odgovara. Za naše polaznike pored osnovnog opšteg kursa hebrejskog jezika takođe organizujemo i:\nSpecijalizovani (stručni) kurs Hebrejskog jezika\nDečji kurs Hebrejskog jezika\nI sve to u cilju pružanja polazniku tačno onog što mu je potrebno. Pa se tako polaznik može odlučiti za specijalizovani kurs iz oblasti IT-a, marketinga, bankarstva ili druge sfere poslovanja. Takođe za najmlađe smo organizovali školicu stranih jezika, gde polaznici mogu savladati jezik uz igrice, zabavu i druženje. Za naše polaznike takođe organizujemo i ubrzani kurs hebrejskog jezika što podrazumeva održavanje nastave svakodnevno uz više časova dnevno. Institut za stručno usavršavanje i strane jezike koristi najsavremeniju literaturu koju koriste priznati strani univerziteti, i koja je ilustrovana sa dosta slika i primera kao i testova kako bih omogoućili polazniku bolje razumevanje i savladavanje jezika. Uz udzbenike takođe koristimo i materijal u vidu audio i video zapisa.


U Trebinju osnovano Udruženje porodica umrlih boraca VRS\nU Trebinju je osnovano prvo Udruženje porodica umrlih boraca Vojske Republike Srpske kako bi sačuvali uspomene na sve umrle borce sa područja ovog grada, ali i cijele Republike Srpske.\nPredsjednik Udruženja Olga Rajković istakla je da je glavni razlog osnivanja taj što su umrli borci zaboravljeni.\n– Kada je osnovana Boračka organizacija Republike Srpske tada nije ni bilo umrlih, a sada tri decenije od rata taj broj je porastao i naše udruženje broji više od 2.000 članova – navela je Rajkovićeva.\nIz Udruženja su pojasnili da su neki od osnovnih ciljeva očuvanje tradicije Odbrambeno-otadžbinskog rata, zalaganje za izgradnju demokratskog društva temeljenog na slobodama, pravima i dužnostima svih građana, organizovanje obilježavanja datuma i događaja iz Odbrambeno-otadžbinskog rata.\nCiljevi su, kako navode, i poboljšanje materijalno-socijalnog položaja porodica umrlih boraca i obezbjeđenje naknade za njih, kao i obezbjeđenje zdravstvene zaštite i drugih prava u vezi sa ostvarivanjem zdravstvene zaštite za članove porodica umrlih boraca.\nIz Udruženja su pozvali sve građane koji pripadaju ovoj grupi da se učlane i podrže rad, a nadaju se da će u svojim aktivnostima dobiti podršku i nadležnih sa viših nivoa.\nRajkovićeva je navela da im je namjera i da poboljšaju položaj mladih, obezbijede podsticaje za zapošljavanje i samozapošljavanje članova porodica umrlih boraca, dodjeljivanje stipendija i slično.\nKrajnji cilj im je pripadnost Boračkoj organizaciji Vojske Republike Srpske, te ulazak u zakonske okvire Skupštine Republike Srpske, kao i izrada, donošenje i realizacija projekta spomen-obilježja umrlim borcima.\nNEWER POSTVučurević ipak neće u penziju: Novi politički dres za “oštrog” PDP-ovca\nOLDER POSTPutin nedostupan Vučiću


"Masovno otopljavanje" na Grenlandu: Otopio se led površine Floride\nOgromni ledeni pokrivač Grenlanda počeo je ubrzano da se topi, usled klimatskih promena na našoj planeti. Količina leda koja se otopila u jednom danu dovoljna je da pokrije celu Floridu, naveli su istraživači.\nPodaci danske vlade pokazuju da je ledeni pokrivač izgubio 8,5 milijardi tona površinske mase samo u utorak, ove sedmice, a da je dva dana kasnije izgubljeno još 8,4 milijardi tona leda.\nLed koji se topi na Grenlandu teče kao voda u okean, gde nastaje povišeni nivo globalnog nivoa mora uzrokovan klimatskim promenama izazvanim ljudskim nemarom.\n“To je veoma visok nivo topljenja i verovatno će promeniti lice Grenlanda, jer će to biti veoma snažan pokretač za ubrzanje budućeg topljenja, a samim tim i porasta nivoa mora”, rekao je Marko Tedesko, stručnjak za glečere na univerzitetu Kolumbija i naučnik u Nasi.\nBrzo i naglo topljenje leda na Grenlandu nastalo je zbog toplog vazduha zarobljenog iznad Arktičkog ostrva, zbog atmosferske cirkulacije, a kakao navode naučnici, Grenland bi mogao da izgubi još leda.\n“Samo 28. jula 2021. godine,otopilo se oko 22 gigatona leda, od kojih je 12 oteklo u okean, a 10 se apsorbovalo u snežnu masu, gde može ponovo da se smrzne”, istakao je Havijer Fatvajz, naučnik za polarnu klimu univerziteta u Belgiji.\nGrupa “Polar portal”, koja okuplja danske istraživače, događaj otapanja leda opisala je kao “masovno otopljavanje”.\nProcene naučnika su da je topljenje grenlandskog ledenog pokrivača, drugog po veličini na Zemlji, posle Antarktika, prouzrokovalo oko 25 odsto globalnog porasta nivoa mora zabeleženog u poslednjih nekoliko decenija.\nArktik se zagreva brže od ostatka planete, zbog faktora koji uključuju nestajanje leda u Arktičkom okeanu.\nU sredu je temperatura vazduha iznad Grenlanda bila “zabrinjavajuća”, saopštila je EU, temperatura u mestu Constable Pynt na istoku ostrva iznosila 23,2 stepena.\nSezona topljenja leda na Grenlandu obično traje od juna do avgusta.


Naftna industrija Srbije ostvarila je za devet meseci 2018. godine neto dobit od 21,7 milijardi dinara, što je za 8% više nego pre godinu dana.\nRast je zabeležio i pokazatelj EBITDA (dobit pre plaćanja kamata, poreza na dobit i amortizacije), koji iznosi 42 milijarde dinara, odnosno 23% više u odnosu na isti period prošle godine, saopšteno je NIS-a.\nU tekućoj godini NIS je investirao 27,3 milijarde dinara, ili za 64% više od ulaganja tokom devet meseci 2017. godine.\nFokus investicija NIS-a bio je na oblasti istraživanja i proizvodnje nafte i gasa, kao i na realizaciji projekta "Duboka prerada" koji je ključan za drugu fazu modernizacije rafinerije.\nKompanija je, takođe, nastavila da unapređuje operativnih pokazatelja u oblasti prerade nafte i prometa naftnih derivata. Obim prerade nafte i poluproizvoda u devet meseci bio je 2,769 miliona tona, što je 6% više nego u istom periodu prethodne godine. Ukupan obim prometa naftnih derivata iznosi 2,741 miliona tona, i za 10% je bolji nego u uporednom periodu 2017.\nNIS u 2018. godini beleži i rast izvoza naftnih derivata od čak 20% u poređenju sa prethodnom godinom. U devet meseci ove godine proizvedeno je 999 hiljada uslovnih tona nafte i gasa.\nObaveze NIS grupe po osnovu poreza i drugih javnih prihoda za devet meseci iznose 142,3 milijarde dinara, što je 16% više nego prošle godine. U avgustu je NIS isplatio akcionarima 6,95 milijardi dinara na osnovu dividende za 2017. godinu.\n- Naši dobri finansijski rezultati u 2018. godini ostvareni su pre svega zahvaljujući unapređenju operativnih pokazatelja i merama za unapređenje operativne efikasnosti. Efekat ovih mera na pokazatelj EBITDA u devet meseci ove godine iznosi 3,7 milijardi dinara - kaže Kiril Tjurdenjev, generalni direktor NIS-a.\nI u narednom periodu ostaćemo posvećeni naporima da dalje unapredimo efikasnost poslovanja NIS grupe i tako kapitalizujemo pozitivne rezultate koji su ostvareni u dosadašnjem toku godine i ispunimo ciljeve postavljene našom Strategijom razvoja, poručio je Tjurdenjev.\nAkcije Fintel energije na Beogradskoj berzi od 20. novembra\n- Prva inicijalna javna ponuda u Srbiji nakon 80 godina od višestruke je izuzetne važnosti, kako za samu kompaniju Fintel energija, tako i za Beogradsku berzu, ali pre svega za srpski finansijski i ekonomski sistem uopšte. Berze ne služe same sebi. Berze služe pre svega kompanijama sa jasnim vizijama budućnosti kako bi finansirale put ka novim, višim fazama razvoja kojima streme i za koje imaju jasne planove. Koliko je ovakav segment finansiranja razvoja ekonomije marginalizovan kod nas, potvrđuje podatak da je inicijalna javna ponuda Fintel energije prvo javno korišćenje mehanizama tržišta kapitala, esencije tržišne ekonomije, u našoj zemlji nakon 18 godina njene trancizije upravo ka tržišnoj ekonomiji. Beogradska berza, iako dramatično finansijski oslabljena, u neprestanoj je promociji upravo tržišne ekonomije, te ulaže značajna sredstva kako bi primer Fintel energije bio tek prvi u nizu odvažnih koraka srpskih kompanija da transparentnošću svoje poslovne vizije zadobiju poverenje ulagača i svoju poslovnu viziju pretvore u stvarnost. Akcionarima i menadžmentu Fintel energije želim miran i stabilan rast i čestitam na hrabrosti i strpljenju koje su uložili u ovaj istorijski poduhvat kojim je vraćen smisao postojanju berze u Srbiji. Investicionoj javnosti potvrđujemo da ćemo pažljivo motriti ispunjenje obaveza transparentnog korporativnog izveštavanja koje dolikuje Prime listingu, dok istovremeno čvrsto verujemo da će i sama Fintel energija stremiti I dostići nivo korporativnog upravljanja iznad dosadašnje prakse, ne samo Srbije, već i regiona – izjavio je Siniša Krneta, direktor Beogradske berze, povodom zakazivanja prvog trgovačkog dana na Berzi za akcije Fintel energije.\nPrema navodima izvršnog direktora kompanije Fintel Energija Ticijana Đovanetija (Tiziano Giovannetti), prodato je 1.510.506 akcija, čime je prikupljeno 6,3 mil EUR za novi investicioni ciklus. Ova kompanija je, kako kaže Giovannetti, zadovoljna brojem prodatih akcija, kao i interesovanjem investitora, obzirom da je ovo prvi IPO u Srbiji.\n- Prikupljeni kapital nameravamo da investiramo u naše projekte u Srbiji. Smatramo da smo u Srbiji postavili ogledni primer na koji način bi trebalo pristupiti svim potencijalnim ulagačima. Ova investicija će nam dodatno pomoći u realizaciji naših planova, a nadamo se da smo transparentnošću celog projekta pokazali i drugim investitorima i poslovnim subjektima u Srbiji da postoji prostor za ovakve finansijske operacije - rekao je Đovaneti.


Zavod: Na Trgu otkopani ostaci Stambol-kapije, stručnjaci će odlučiti o roku (foto) - Sputnjik Srbija\n22:44 18 Januar 2020\nZavod: Na Trgu otkopani ostaci Stambol-kapije, stručnjaci će odlučiti o roku (foto)\n16:32 25.10.2018 (osveženo 16:47 25.10.2018) Preuzmite kraći link\nOstaci zida na koje se naišlo tokom radova na rekonstrukciji Trga Republike su ostaci Stambol-kapije, potvrđeno je iz Zavodu za zaštitu spomenika kulture grada Beograda.\nIz Zavoda navode da su radovi na rekonstrukciji Trga republike privremeno obustavljeni zbog neophodnih pravnih procedura za obavljanje sondažnih arheoloških iskopavanja.\n„Radovi su privremeno obustavljeni isključivo zbog poštovanja tih pravnih procedura“, navode i dodaju da će po završetku arheoloških iskopavanja biti formiran stručni tim koji će doneti odluku o konzervaciji i prezentaciji otkrivenih ostataka Stambol kapije, glavne kapije Beogradske tvrđave, koju je uklonio knez Mihailo Obrenović 1866. godine.\nTim će, kako se navodi, činiti eminentni stručnjaci Ministarstva kulture, Arheološkog instituta, Republičkog zavoda za zaštitu spomenika kulture, Sekretarijata za kulturu, Zavoda za zaštitu spomenika kulture grada Beograda i autorskog tima koji je pobedio na konkursu za rekonstrukciju Trga republike.\nGradilište je pod ključem, čuva ga samo jedan čuvar\n„Tokom građevinskih radova naišlo se i na ostatke dva devastirana rimska groba, što je i očekivano imajući u vidu da se prostor Trga republike u celini nalazi u zaštićenoj zoni antičkog Singidunuma koji je 1964. godine utvrđen za arheološko nalazište — kulturno dobro“, dodaje se u saopštenju.\nGradonačelnik Beograda Zoran Radojičić ranije je izjavio Tanjugu da su radovi obustavljeni dok se ne utvrdi šta je tačno pronađeno i da će od nalaza stručnjaka zavisiti da li će rok za rekonstrukciju Trga biti probijen.\n„Tokom radova na pešačkom delu Trga, u delu gradilišta prema Vasinoj ulici, izvođač je naišao na ostatke zida. Direkcija za građevinsko zemljište i izgradnju Beograda i izvođač radova obustavili su dalje radove i obezbedili mesto nalaza u skladu sa Zakonom o kulturnim dobrima“, rekao je Radojičić.\n„Prema informacijama koje za sada imamo, do probijanja roka neće doći, ali moramo sačekati nalaze stručnjaka, od kojih će zavisiti da li će rok biti probijen. Čim dobijemo mišljenje stručnjaka, sazvaćemo hitan sastanak svih nadležnih, nakon čega ćemo građane obavestiti o svemu“, dodao je Radojičić.\nRadovi na rekonstrukciji Trga republike počeli su 22. avgusta, a rok za njihovo izvođenje je 420 dana.\nRadovi na Trgu republike\nnalazište, Trg Republike, Srbija\n22:30Da li će Haftar u Berlinu pristati na primirje /video/